Malaysia: Wither democracy or opportunity for complete overhaul?

After more than a year in the pandemic and with a state of emergency ending soon, Malaysia is facing crises like no other. While we are not yet a failed state, we have the potential of being one if the nation does not take a different course to arrest the health, political and economic crises we are currently in.

To our relief, after a slow start, vaccination progress had accelerated in recent weeks – surpassing a few other nations that the world look-up to. Nevertheless, the vaccination programme is not without criticisms and controversies.

Over the past few months, much has been deliberated about the health, political, social and economic crises facing the country. When we look deeper, we should be able to search for the root causes. In doing so, perhaps we can find the much needed cure, even though the pandemic on its own is unprecedented.

Assuming that we would be out of the health crisis once the nation reaches herd immunity in tandem with public health safety measures, what is left to be resolved is the road to economic recovery and the implications of the pandemic aftermath. What we must not forget is the systemic status quo, and that is the issue that has been facing the nation for decades.

The wicked problems are to do with the three-headed monster, in the words of Datuk Seri Nazir Razak in a recent public forum organized by Pertubuhan IKRAM Malaysia (IKRAM). The three heads are identity politics, money politics and concentration of power at the Prime Minister’s Office (PMO). These decades-old problems have been plaguing the nation, so much so that, in Nazir’s words, there is no economy in Malaysia, only political economy.

Arguably due to identity and patronage politics, the inseparable nature between business and politics in the country has been hampering the nation’s progress, particularly in the decades following the end of the National Economic Policy (NEP). Malaysia has since missed the targets of Vision 2020. The World Bank in its recent report in 2021 highlighted Malaysia’s slow progress – relative to other similar nations, in transitioning to a high-income nation.

As a result, the nation is in the middle-income trap. While a high-income nation is not a be-all target that the country should be aiming, it is still an indicator of a nation’s progress. Even as we look at other economic or social dimensions, income inequality or social cohesion for example, unfortunately, we do not seem to be making much progress either.

That brings us to the fast-changing, dynamic nature facing our society today. In the age of uncertainties, social media, disruption, information overload as well as misinformation, gone are the days where the government knows everything. Increasingly, in addition to their personal wellbeing, the public is asking for transparency and accountability from the government. The era when the actions and personal lives of politicians are not subjected to public scrutiny had elapsed.

In Malaysia’s case, following the last general election and the fall of PH-led government in 2020, Malaysia no longer has a strong and stable government. The question is, given the dynamic nature of our society and with the emergence of younger voters, is government with a razor thin majority in Parliament here to stay, post GE15 and beyond?

If so, can we move towards a more mature democracy? Are we able to create a political ecosystem that is based on substance and inclusivity, more deliberative in nature, rather than mere rhetoric and stands based on party lines?

How do we heal the ailing nation? Do we need a complete system overhaul, or a reset? Breaking down further, how can we decouple or reduce intertwine between politics and business in this country? With reduced trust on politics and politicians, would we see increasing role of civil society until such a time when a more conducive political system is in place?

Do we have a solution in sight?

For a start, Malaysia needs a rakyat-centric government. Much has been said about the need for systemic and structural reforms, be it in the political, social or economic spheres. Indeed, there has to be a reconstruct or resetting in relation to the present context and challenges faced by the country. And yet, such reforms remain only as idealistic aspirations. While there has been euphoria – in expectation of reforms, following the change of government in 2018, the much needed reforms still remain elusive.

Currently, in the absence of clear and strong leadership at national level, the question we ask is whether or not deliberative or participatory democracy can offer a solution to the current political imbroglio? In this form of democracy, a fresh political environment is created in which the voices of the rakyat are represented through a citizens’ assembly.

Accountable to the parliament, the citizens’ assembly deliberate issues of national importance, with advise from experts sought as and when required. To implement this, we can draw lessons from the models of citizens’ assembly as practiced in countries such as Ireland and France. With deliberative democracy, we anticipate a more rakyat-centric government would emerge.

For the mid to long-term, we believe there’s a strong need to educate the Malaysian public on democracy and what it entails, with emphasis on the criterion for choosing leaders to represent them. With a more educated public, hopefully, a new, mature and deliberative democracy would emerge in the long run.

Inevitably, Malaysia must be prepared to navigate the future, recognising domestic and external uncertainties. Question remains as to whether there would be a post-pandemic scenario or do we just have to learn living with Covid-19, as already suggested elsewhere?

Pre-pandemic, we are already facing the challenges associated with the age of disruption, gig economy, IR4.0 and the US-China trade war. These challenges remain, as regional and international realities continue to present further opportunities, as well as threats in a wide range of areas.

The future doesn’t have to be grim. However, substantial systemic changes are needed to put the nation back on the right track. On its end, civil society is working to contribute more through public education and advocacy work – as a key partner in nation building. As a matter of fact, the recent formation of Tindak!, a coalition of civil society to present demands from the rakyat, to the powers that be, is a testament of civil society’s commitment.

The future of the country is in the hand of all Malaysians. However, for meaningful change to happen at national scale, there must be positive changes that start from each individual.

Badlishah Sham Baharin, Deputy President, Pertubuhan IKRAM Malaysia (IKRAM)
Mohammad Abdul Hamid, Public Policy Consultant

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


KONSURI 2023 Platform Tingkat Peranan Suri Rumah

SERI KEMBANGAN – Konvensyen Suri 2023: Persidangan Suri Rumah Kebangsaaan (KONSURI 2023) bakal berlangsung sekali lagi buat kali ketiga pada 28 Oktober 2023 secara hibrid di UTM Hotel & Residence, Kuala Lumpur dan dalam talian.

Konvensyen yang bertemakan ‘Inovasi Pemberdayaan Suri’ dijangka akan dihadiri lebih kurang 300 orang peserta dalam kalangan suri rumah dari seluruh negara dengan kemudahan nurseri.

Konvensyen Suri 2023 merupakan kesinambungan daripada Konvensyen Suri yang pernah diadakan pada tahun 2018 dan 2019 yang merupakan penganjuran Persatuan Suri Rumah Rahmah Malaysia (SRR).

Pengarah KONSURI 2023, Dr Nurhamizah Basri menjelaskan, SRR ditubuhkan dengan misi untuk menerajui pemberdayaan suri rumah dan membimbing suri rumah muda berperanan dalam masyarakat.

“Konvensyen ini merupakan salah satu program di bawah Model Pembangunan Suri yang dibangunkan sendiri oleh SRR sebagai modul pembangunan suri rumah,” ujar beliau.

Konvensyen ini mendapat sokongan daripada Jabatan Pembangunan Wanita (JPW) iaitu agensi di bawah Kementerin Pembangunan Wanita, Keluarga dan Masyarakat (KPWKM). Turut  bekerjasama adalah Universiti Teknologi Malaysia (UTM), Akademi Dr Har (ADH) dan beberapa agensi lain.

Menariknya, Konvensyen Suri pada tahun ini membawa sedikit kelainan dengan pendekatan konsep persidangan bagi mencapai objektif seperti berikut:

Dalam program ini, Pengasas dan Pengarah Akademi Dr Har, Datuk Dr Harlina Halizah Siraj yang juga aktivis pembangunan wanita dan kekeluargaan, dijadualkan akan menyampaikan pembentangan yang bertajuk ‘Suri Bestari: Suri Rumah Pembangun Ummah’.

Manakala Pengerusi Khadijah International Waqf, Pn Hjh Rohani Mohd Shahir, yang dikenali ramai sebagai konsultan kewangan Islam di Malaysia akan membentangkan tajuk ‘Sinergi Suri: Memartabatkan Suri Rumah Dalam Pembangunan Sosial dan Ekonomi’.

KONSURI 2023 akan turut diserikan dengan Forum Suri Lestari ‘Segalanya Bermula Dari Rumah’ yang menampilkan ahli-ahli panel tersohor seperti Prof Madya Dr Sharifah Hayati Syed Ismail (Pensyarah Akademi Pengajian Islam UM), Dr Kamilin Jamilin (Ahli Majlis Fatwa WP dan Perlis) dan Dr Raja Kamariah Raja Mohd Khalid (Ketua Penolong Pengarah, Bahagian Pengurusan Psikologi, JPA), dengan moderator Pn Lin Ariffin, penyampai radio Zayan FM.

Layari laman web https://surirumahrahmah.com/konsuri2023/ untuk maklumat lanjut dan pendaftaran Konvensyen Suri 2023: Persidangan Suri Rumah Kebangsaan.


Pemergian Dato’ Dr Haron Din: IKRAM Ucap Takziah

Pertubuhan IKRAM Malaysia (IKRAM) merakamkan ucapan takziah kepada Parti Islam Se-Malaysia (PAS) atas pemergian Mursyidul Amnya, Almarhum Dato’ Dr Haron Din pada Jumaat, 16 September 2016.

IKRAM juga merakamkan ucapan takziah kepada keluarga dan sahabat handainya atas pemergian seorang ulama yang dikasihi ini.

Almarhum Dato’ Dr Haron Din, 76, telah banyak berjasa dalam mendidik ummah ke arah memahami dan menghayati Islam sebagai satu cara hidup yang syumul melalui sumbangannya sebagai tenaga akademik, pengamal perubatan Islam, ahli majlis fatwa, penasihat syariah dan aktivis politik.

Mari kita doakan agar roh Almarhum ditempatkan bersama para syuhada dan solihin. Moga keluarga yang ditinggalkan akan tabah dan sabar dalam mengharungi ujian ini.

Ustaz Dr Mohd Parid Sheikh AhmadPresidenPertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Duta pendidikan termuda Dialog TN50

Dialog sempena Majlis Penyerahan Kanvas Belia TN50 itu telah berlangsung pada Rabu, 28 Februari 2018 di Malaysia International Trade & Exhibition Centre (MITEC) di sini.

Beliau menyampaikan ideanya kepada Perdana Menteri mewakili kumpulan Pendidikan mengenai sistem pendidikan dalam dua konteks.

“Pertamanya ialah, bagaimana satu sistem pendidikan itu dapat membina masyarakat yang mampan dari segi intelektual, pemikiran dan mampu bertahan dengan cabaran masa depan.”

“Keduanya, macam mana sesebuah sistem pendidikan itu membentuk masyarakat inovatif di mana mereka mencipta satu produk yang baru untuk kegunaan ahli masyarakat yang lain.”

Oleh itu, perbincangan kumpulan beliau telah merumuskan bahawa aspirasi mereka adalah sebuah sistem pendidikan yang dapat memaksimakan potensi setiap individu di Malaysia dan memberikan peluang kepada mereka.

“Sebagai contoh saya ada change dalam bidang teknologi maklumat dan sistem pendidikan itu sendiri menyokong apa yang saya lakukan, lebih-lebih lagi dalam bidang seni, automotif, mekanikal dan sebagainya,” jelasnya.

Mohamad Firdaus merupakan pelajar cemerlang dalam pengetahuan serta kemahiran koding dan pernah memenangi pelbagai pertandingan koding peringkat nasional antaranya juara keseluruhan Cabaran Jom Belajar Koding (JBK) Hackathon di Cyberjaya pada tahun lalu.

Transformasi Nasional 2050 (atau TN50) merupakan satu inisiatif pembangunan negara yang merangkumi tahun 2020 hingga 2050.

Inisiatif ini akan dipacu oleh matlamat dan sasaran yang jelas selama 30 tahun, yang akan dibangunkan melalui proses perundingan dalam fasa persediaan dari tahun 2017 hingga 2019.


Tangisan kanak-kanak di bumi Gaza

Dewasa ini, kita dikejutkan dengan berita tentera Israel menyerang dan membaling bom di perkarangan Masjid al-Aqsa ketika umat Islam sedang menunaikan solat pada 10 akhir Ramadan.

Bukan itu sahaja, mereka cuba merampas Sheikh Jarrah, sebuah penempatan Palestin yang terletak hampir 1 kilometer dari timur Baitulmaqdis. Pengusiran oleh kerajaan Israel untuk mengambil tanah sekali gus akan menutup akses kepada orang Islam memasuki Masjid al-Aqsa.

Maka, rentetan itu berlakulah peristiwa bom-mengebom antara tentera Israel dan Briged Izzuddin al-Qassam, sayap tentera HAMAS.

Bumi Gaza merupakan ‘penjara’ terbesar di muka bumi, yang menempatkan paling ramai ‘banduan’ yang beriman dan berilmu. Mereka dikepung dalam Gaza, dikenakan sekatan udara, tanah, air dan elektrik.

Kebebasan dan hak mereka disekat. Mereka tidak dibenarkan keluar dan masuk ke negara mereka sesuka hati walaupun memiliki pasport dan atas urusan yang penting. Malah beberapa perkara dan makanan asas disekat.

Berdasarkan Maslow’s Hierarchy Of Needs, secara umumnya manusia memerlukan lima perkara asas untuk hidup:

Peringkat ini merupakan keperluan yang paling asas. Keperluan asas ini merangkumi apa yang diperlukan untuk diri atau fizikal seseorang seperti keperluan mendapatkan makanan, minuman dan tempat tinggal.

Termasuk dalam keperluan ini adalah keselamatan peribadi, keselamatan kewangan, kesihatan dan tidak akan menjadi mangsa penyalahgunaan.

3. Keperluan sosial dan kasih sayang

Inilah keperluan manusia untuk dicintai dan merasai perasaan ‘kekitaan’. Semua pekerja perlu merasai bahawa mereka diperlukan dan mempunyai peranan tersendiri dalam organisasi.

Keperluan ini berkaitan dengan keperluan pekerja untuk dihormati dan diberi peluang menghormati orang lain. Berikan mereka  tugasan yang membolehkan mereka menyumbang. Ini akan meningkatkan ‘penghormatan diri’ (self-esteem).

5. Keperluan hasrat diri (self actualization)

Keperluan ini berkaitan dengan keperluan untuk mencapai cita-cita diri sendiri mengikut potensi seseorang manusia.

Maslow membahagikan lima keperluan kepada dua kategori iaitu:

a) Tahap asas iaitu keperluan fizikal dan keselamatan

b) Tahap tinggi iaitu keperluan sosial, penghargaan diri dan pencapaian hasrat diri.

Walau dalam keadaan dan keselamatan negara yang tidak menentu, kanak-kanak di Gaza tetap tegar ke sekolah. Sedari kecil, mereka telah dipupuk akan kepentingan ilmu. Ibu-ibu menghantar anak-anak ke masjid untuk menghafal al-Quran ketika musim cuti sekolah.

Biarpun miskin dan tiada wang untuk membayar yuran sekolah, namun itu tidak memadam semangat untuk mereka menimba pengetahuan. Malah, hampir 96.3 peratus daripada penduduk bumi Gaza adalah celik huruf.

Antara tanda-tanda kanak-kanak mengalami gejala kemurungan (depression) ialah:

Dan semua ini sebenarnya terjadi pada kanak-kanak di Gaza, Palestin.

Kita sering melihat anak-anak Palestin yang berani berhadapan dengan tentera Israel, berani membaling batu ke arah kereta kebal Israel. Tetapi sebenarnya mereka masih seorang kanak-kanak dan ada di antara mereka yang mengalami kemurungan.

Kadangkala mereka takut untuk berjauhan dengan ibu bapa mereka. Mereka takut untuk ke tandas, kerana dikhuatiri pabila mereka keluar dari tandas, ibu mereka tiada lagi di situ. Mereka takut Israel mengebom rumah mereka ketika berada di tandas.

Berbanding dengan anak-anak kita di Malaysia, kita harus bersyukur kerana kita masih mempunyai ibu bapa, keluarga, rumah, bahkan anak-anak kita mempunyai wang untuk membeli keperluan mereka.

Walaupun pada era pandemik Covid-19, kebebasan kita tersekat, PKP menyebabkan kita tidak dapat menikmati raya dengan menziarahi keluarga dan sanak saudara, namun kita masih berpeluang menatap wajah mereka menerusi media sosial atau melalui Whatsapp call atau Facetime.

Namun anak-anak di Gaza, mereka tidak memerlukan lebih daripada itu!

Mereka hanya mahu meneruskan kehidupan mereka dengan cara yang lebih bermakna.

Selain tembakan doa untuk mereka, mari kita membawa harapan kepada anak-anak Gaza untuk meneruskan kehidupan. Mereka telah melihat abang dan ayah mereka terbunuh syahid di hadapan mata mereka. Tetapi, masih tidak terlambat untuk kita cipta memori kanak-kanak yang indah untuk mereka.

Ada di antara mereka yang kehilangan pendengaran ketika peperangan mungkin disebabkan letupan kuat yang merosakkan gegendang telinga.  Dan dengan bantuan sumbangan rakyat Malaysia sebelum ini, melalui organisasi Emaar Association Basma Centre for Development and Rehabilitation, kanak-kanak yang pekak diambil menjalani cochlear implantation dan sedang berada dalam pemulihan. Kanak-kanak yang bisu pula dibimbing oleh speech therapy.

Para syuhada, Allah sedang menjaga mereka. Tetapi, bagi mereka yang masih hidup, kita sesama Muslim ini akan berusaha sebaik mungkin untuk menjaga mereka.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Konvensyen IKRAM Academia 29 Januari ini

SERI KEMBANGAN – Konvensyen Persatuan Akademia IKRAM Malaysia (IKRAM Academia) dan Mesyuarat Agung Tahunannya bakal berlangsung buat kali ketiga pada Sabtu, 29 Januari ini.

Konvensyen kali ini menampilkan Ketua Setiausaha Kementerian Alam Sekitar dan Air, Dato’ Seri Ir Dr Zaini Ujang yang akan menyampaikan ucaptamanya yang bertajuk ‘Academicians as Catalyst of Change for Better Malaysia: A Non-Academician’s Perspective’.

Konvensyen IKRAM Academia akani turut diserikan dengan sesi perkongsian mengenai Pemenang Geran Persatuan Akademia IKRAM Malaysia oleh Dr Nadzirah Ahmad Basri.

Seterusnya, kemuncak konvensyen akan disajikan dengan Siri Bicara IKRAM Episod 6 yang bertajuk ‘Ahli Akademik Sebagai Pemangkin Perubahan Untuk Malaysia Yang Lebih Cemerlang’.

Bicara ini akan menampilkan Profesor Datuk Dr Hassan Basri Awang Mat Dahan, Profesor Dr Hanim Salleh dan Profesor Dato’ Ir Dr Saleh Jaafar, manakala Profesor Madya Dr Amir Syahir Amir Hamzah bertindak sebagai moderator.

Konvensyen akan disiarkan secara langsung di laman Facebook Persatuan Akademia IKRAM Malaysia pada sebelah pagi dan diikuti Mesyuarat Agung Tahunan untuk ahli-ahli pada petangnya.

Semua dijemput untuk bersama-sama mengikuti konvensyen tersebut.


Angkara Media Sosial, Perpaduan Gagal Dihargai

“Sehingga tahun 2023, masih ada lagi 17 wilayah yang berada di bawah kerajaan kolonial yang masih belum berjaya mencapai kemerdekaan.”

Demikian fakta yang diberikan oleh penganalisis sejarah, Dr Hafidzi Mohd Noor ketika menjadi panelis forum Bicara Bina Negara bertajuk ‘Malaysia: Lautan Bukan Pemisah’ anjuran Pertubuhan IKRAM Malaysia pada 2 September yang lalu.

Beliau yang juga Pengasas Akademi Sejarah Dr Hafidzi merujuk kepada Resolusi PBB 1514 yang diputuskan setelah perhimpunan agungnya pada tahun 1960 yang berkaitan dengan perjuangan mendapatkan kemerdekaan bagi semua negara atau wilayah yang berada dalam kekuasaan kerajaan kolonial. Rentetan peristiwa ini, sebanyak 80 wilayah berjaya memperoleh kemerdekaan.

Lanjutan daripada ini, Malaysia ditubuhkan pada 16 September 1963 dengan penggabungan bersama Tanah Melayu, Sabah, Sarawak dan Singapura. Singapura kemudian keluar daripada gabungan ini atas sebab-sebab tertentu.

Tarikh kemerdekaan pada 31 Ogos dan tarikh penubuhan Malaysia pada 16 September adalah sangat penting dan sepatutnya dekat di hati rakyat Malaysia kerana ia berkait rapat dengan kedaulatan negara tercinta ini.

Tarikh penting ini sepatutnya dapat dikorelasikan dengan semangat penyatuan rakyat tidak kira di mana jua mereka berada.

Di kala negara ini telah 66 tahun mencapai kemerdekaan, masih ada lagi negara yang berpuluh-puluh tahun bergelut untuk mendapatkan negaranya semula.

Malang sekali kerana mereka menjadi rakyat yang terpulau menjadi bangsa yang tidak bernegara angkara penjajahan.

Kemerdekaan dan penubuhan Malaysia bukan sekadar catitan sejarah untuk dikenang pada setiap tahun.

Peristiwa yang berlaku ini telah mengungkapkan segunung kisah nilai toleransi, penerimaan, kerjasama dan kelapangan hati antara setiap kaum, etnik dan agama di tanah air ini bagi memperoleh sebuah negara sendiri.

Nilai-nilai ini yang perlu dihayati oleh generasi masa kini, tetapi malangnya ia semakin terhakis hingga sering kali bangkit isu-isu yang menyentuh sensitiviti rakyat majmuk negara ini.

“Sejarah pada hari ini memperdalamkan perselisihan dan bukan lagi membawa kita ke depan,” ulas Dr Hafidzi.

Beliau mengulas bahawa sejarah sepatutnya membawa kita bersikap progresif dan menaikkan sifat positif, tetapi sebaliknya pula berlaku di negara ini disebabkan sikap menjadikan media sosial sebagai rujukan.

“Agak menjengkelkan kerana kita tunduk kepada tuntutan media sosial yang tiada ownership. Media sosial dijadikan lapangan tanpa undang-undang.”

Beliau mengatakan, akibat masyarakat terlalu mengambil berat terhadap media sosial, pemikiran rakyat telah ditentukan pempengaruh sehingga menjadi lemah, mudah dikuasai dan disalah guna oleh orang lain.

Akibatnya, segelintir masyarakat gagal untuk menghargai kepelbagaian, mengangkat perpaduan sebagai keutamaan dengan meninggalkan perselisihan yang remeh-temeh.

“Sebahagian daripada kita masih menganggap bangsa lain sebagai pendatang. Kita anggap mereka berada di negara ini semata-mata kerana pihak British membawa mereka bekerja di negara ini suatu ketika dulu.” ujar Dr Hafidzi.

Beliau mengulas lanjut bahawa rakyat perlu melihat kembali sejarah sejauh sebelum negara ini disinggung penjajah. Pada abad ke-15, Semenanjung Tanah Melayu pernah digelar sebagai Semenanjung Emas atau Golden Chersonese.

Disebabkan tanah negara ini kaya dengan bijih dan sumber asli termasuk emas, tanah air ini telah menjadi pusat tumpuan antarabangsa dan didatangi oleh pelbagai kaum dan bangsa dari negara Timur dan Barat.

Mereka bercampur gaul dalam masyarakat dan menempati ruang-ruang yang ada sehingga adat budaya masyarakat telah dipengaruhi dengan kepelbagaian sebagaimana yang kita banggakan sekarang sebagai keunikan negara Malaysia.

“Sekiranya kita kembali kepada susur galur sejarah sebelum kedatangan penjajah, sebahagian besar isu polemik masyarakat akan selesai. Tambahnya, sejarah kini telah dipersembahkan dengan cara untuk digunakan sebagai senjata politik.”

Felo Senior di Institute of Strategic and International Studies Malaysia dan Pengasas PUSAKA, Eddin Khoo mengatakan, “Luka dan duka utama negara ini adalah sejarah.”

Menurut beliau, sejarah telah diungkapkan menjadi suatu kisah fantasi yang diidamkan apabila tidak disandarkan pada fakta secara holistik atau menyeluruh.

“Kita harus mengangkat suatu pendekatan yang lebih berakar pada sejarah budaya yang bukan bertumpu pada Malaysia sahaja tetapi seluruh rantau Asia Tenggara kerana ia saling berkait. Sekiranya sejarah difahami dalam perspektif tertentu sahaja, maka sejarah akan gagal difahami sebagai panduan kehidupan.”

Beliau memperjelaskan bahawa masyarakat sudah mengalami kepelbagaian dan pergolakan sebelum diwujudkan sebagai suatu negara bangsa. Mereka sudah sedia ada banyak perbezaan, tuntutan hak yang pelbagai serta keinginan mentadbir sendiri  sebelum masyarakat disuruh menghayati kemerdekaan.

“Sekarang ini kita bergelut dengan isu proses asimilasi, integrasi dan seumpamanya tanpa merujuk kepada hakikat atau budaya kepelbagai yang wujud sebelum kemerdekaan.”

Beliau memberikan contoh Kesultanan Melaka sebagai kerajaan kosmopolitan tidak mempunyai kekuatan tentera sebagaimana kerajaaan serantau seperti Siam.

Namun, Melaka mempunyai kekuatan perhubungan luar negara yang pintar hingga sehingga beroleh hubungan diplomatik yang kukuh dengan kerajaan China.

Menurut beliau, Kesultanan Melaka dinasihati oleh penasihat yang terdiri daripada pelbagai bangsa termasuk Jawa, Tamil dan Cina.

Maka, tidak hairan Melaka merupakan tempat yang pernah dituturi oleh tidak kurang 86 bahasa.  Sekarang, hakikat ini diolah seakan-akan menjadi mitos dan bukan lagi realiti.

Pengerusi Persatuan Kebudayaan dan Warisan Malaysia Borneo (MANTRA), Stevie Sebol menyataka,n kita disibukkan dengan pergelutan isu antara kaum sehingga seolah-olah perkara ini digambarkan sebagai begitu bermasalah sehingga perlu diselesaikan terlebih dahulu.

Beliau menambah, hakikatnya dalam masa yang sama, di sebaliknya sudah ada nilai murni yang tercerna dan telah terlepas pandang.

Golongan muda yang selalu menjadi sasaran untuk dipengaruhi boleh ditarik dengan pendekatan yang bersesuaian. Mereka harus diberikan pemahaman yang betul dan diperbetulkan salah faham yang terjadi.

“Orang muda menangkap sejarah sebagai budaya. Bila sebut budaya, ia dikaitkan dengan perayaan. Perayaan pula membawa kepada kewujudan festival. Festival pula membawa erti kemeriahan, program dan aktiviti yang menjadi tarikan bagi golongan muda,” ungkap beliau.

Menurutnya, apabila ada pendedahan yang mesra orang muda, golongan ini mengenalinya untuk diambil sebagai rujukan dan panduan untuk digunakan di tempat lain. Secara tidak langsung, mesej yang ingin disampaikan tersemat kemas dalam minda anak muda.

Banyak perkara yang boleh ditekuni semula dalam sejarah lipatan negara ini dan serantau dengannya. Apabila sejarah didekati dengan niat untuk benar, banyak hikmah akan tersingkap dan kecintaan kepada perpaduan dan keamanan akan bertambah.

Tokoh sejarawan negara, Prof Emeritus Tan Sri Dr Khoo Kay Kim pernah mengatakan, “Orang yang cetek, buta dan tidak peduli sejarah negara akan membuat generasi rosak dan memburukkan keadaan negara.”

Basmin Maarof
Pegawai Jabatan Komunikasi dan Media
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Bantah, batal pementasan teater berunsur seks

“Tajuk pementasan ini juga boleh membawa mesej bahawa kononnya bandaraya Georgetown selama ini penuh dengan cerita-cerita lucah dan tidak bermoral,” kata Yang Dipertua IKRAM Pulau Pinang, Hj Isahak Ismail dalam satu kenyataan media.

Beliau berkata, walaupun ia mungkin tiada adegan seks sebenar, tetapi dialog dan lakonan seperti di atas katil sudah cukup membawa gambaran imaginasi seks yang dipersembahkan dalam bentuk komedi yang berunsur lucah.

“Hal ini sangat bertentangan dengan norma, budaya dan ajaran semua agama di Malaysia,” tegasnya.

Tambahnya, penganjuran program sebegini menyalahi salah satu Rukun Negara iaitu Kesopanan dan Kesusilaan yang menjadi asas ke arah pembentukan negara Malaysia.

“Bagi melahirkan masyarakat yang berilmu, berakhlak dan penyayang, IKRAM Pulau Pinang menyeru agar pihak penganjur tidak terikut-ikut dengan penggiat seni barat yang telah merosakkan sebahagian besar pemikiran masyarakat mereka termasuk golongan kanak-kanak dengan membudayakan kebebasan seks,” jelas Isahak.

“IKRAM Pulau Pinang mencadangkan agar pihak penggiat seni seperti PenangPAC dapat menghasilkan pementasan teater, filem atau drama pada masa hadapan yang boleh memberi pengajaran dan teladan kepada masyarakat yang tiada unsur-unsur seks atau lucah walaupun ia dalam bentuk komedi.”

Beliau turut menyeru supaya pihak berwajib mengambil langkah dan tindakan sewajarnya terhadap penganjuran aktiviti seumpama ini.

“Ia boleh memberi kesan negatif kepada budaya, kepercayaan agama, keharmonian dan kerukunan masyarakat pelbagai agama serta bangsa di Malaysia,” tegasnya.


PRU14: Hentikan kebencian kaum dan agama – GBM

“Keadaan ini dijangka merosot dengan PRU14 yang akan datang,” kata Pengerusi GBM, Hj Zaid Kamaruddin dalam sidang media hari ini berkaitan tuntutan perpaduan nasional GBM menjelang PRU14.

Turut menjangkakan persaingan paling sengit dalam PRU14, GBM menggariskan tiga tuntutan kepada semua parti politik iaitu:

Selain itu, tambah Zaid, GBM menyeru semua parti politik untuk mengambil kira beberapa isu nasional yang penting untuk dipertimbangkan dalam manifesto pilihan raya mereka bagi mencapai perpaduan nasional.

“Walau apa pun persaingan politik dalam PRU14, kami mengajak semua rakyat Malaysia untuk bersama-sama menghormati, menyayangi serta meraikan kepelbagaian etnik, agama, bahasa, budaya, jantina, gaya hidup dan kepercayaan politik kita,” tegas Hj Zaid.

Beliau turut menyeru supaya bersama-sama berganding bahu demi keharmonian kaum dan agama serta mewujudkan nilai-nilai keadilan, kesaksamaan, persaudaraan dan martabat kemanusiaan yang sejati untuk membina ‘Malaysia Yang Lebih Baik’.


Memahami psikologi bunuh diri

Tapi mengatakan secara spesifik individu tertentu “si polan bin/binti si polan yang berniat untuk membunuh diri, atau telah pun membunuh diri akan masuk neraka” adalah satu operasi. Bab ini wajib kita serahkan urusannya kepada Allah semata-mata, Yang Maha Mengetahui, Maha Berkuasa dan Maha Berkehendak.

Mohon tidak ambil alih tugas Tuhan sebab dikhuatiri kita pula sebenarnya yang berpotensi untuk masuk neraka sebab mengambil alih tugas-Nya, nauzubillah.

Tambahan pula, dengan ilmu pengetahuan ilmiah tentang psikologi manusia yang cetek ini pun kita tidak mampu dan tidak layak untuk membuat hukuman atau keputusan di akhirat kelak.

Ada enam (6) sebab psikologi kenapa individu ‘membunuh diri’ (maklumat terperinci di pautan lampiran):

1. Kemurungan/depresi
2. Psikotik – khususnya skizofrenia
3. Impulsif – biasanya apabila dipengaruhi oleh alkohol atau dadah
4. Seruan untuk meminta pertolongan – biasanya kerana masalah duniawi
5. Keinginan filosofikal untuk mati – biasanya mereka yang sakit terminal
6. Kesilapan – membuat sesuatu yang diketahui bodoh/membahayakan lalu terbunuh

Sebab-sebab 3, 4 dan 5 berkemungkinan besar adalah manifestasi putus harapan (hopelessness), contohnya masalah kepercayaan/akidah yang selalu diberi amaran dalam hadis-hadis sahih tentang bunuh diri.

Sebab-sebab 1 dan 2 adalah manifestasi putus pertolongan (helplessness), contohnya masalah tingkah laku yang tidak lagi terkawal.

Tapi sebab-sebab 3, 4 dan 5 boleh sahaja dipengaruhi oleh, atau bergabung dengan sebab-sebab 1 dan 2.

Tapi sebab keenamlah (6) adalah yang paling jelas bertentangan dengan ajaran Islam yang melarang untuk melibatkan diri dengan perbuatan yang boleh memusnahkan atau membunuh diri sebab ia dilakukan dengan penuh kesedaran.

Kita selalu lupa hukum-hakam dan juga hukuman dalam syariah biasanya berlaku pada fasa akhir. Sebelum fasa akhir, ada fasa-fasa pensyariatan (tasyri’) dan fasa-fasa dakwah/tarbiah.

Amaran untuk tidak membunuh diri adalah intervensi yang sangat efektif untuk kes-kes 3, 4 dan 5 ketika zaman Nabi Muhammad SAW dan zaman Khulafa al-Rasyidin.

Manakala kes 1 dan 2 telah ditangani dengan baik ketika zaman Nabi Muhammad SAW dan zaman Khulafa al-Rasyidin hasil tarbiah iman yang mendalam, hasil latihan ibadah yang memberi kesan psikospiritual yang positif, hasil ukhuwah dan sokongan sosial yang meluas, hasil sosioekonomi dan sistem kebajikan yang efisien serta hasil sistem perundangan dan keadilan jenayah yang adil dan rahmah dan lain-lain.

Itu pun jika kita baca Hadis ke-167 riwayat Muslim, kemungkinan ada sahabat yang termasuk dalam kategori 1 atau 2 mungkin disebabkan beban psikologi yang sudah di luar kawalan.

Kes 6 sebenarnya yang paling banyak dibicarakan dalam syariah terutamanya dalam tajuk maqasid syariah, di bawah isu daruriyat, contohnya memelihara jiwa/nyawa.

Kita mungkin tidak sedar yang bunuh diri jenis kes keenamlah yang paling banyak berlaku sekarang seperti merokok (health psychology), merempit (traffic psychology), kerja tidak mengikut SOP ‘safety and health‘ (engineering psychology), dan lain-lain, yang juga memerlukan intervensi di peringkat makro (polisi, sistem dan undang-undang).

Ayat-ayat ‘tazkirah’, stigma, sindiran, sentap dan ‘troll‘ kita terhadap mereka yang dalam kes 1 dan 2, malah kes 3, 4, 5 dan malah kes 6 sekalipun boleh menjadi penyebab langsung kes bunuh diri.

Bukan itu sahaja, ia juga boleh memberi imej buruk terhadap sistem dakwah/tarbiah Islam, sistem sosial dan perundangan Islam, malah sistem akidah Islam.

Malah, ia juga boleh menyebabkan sebahagian orang Islam jadi tidak suka dengan agama (agnostik), berpindah kepada agama lain yang (bagi mereka) lebih mesra fitrah/psikologi (murtad) atau meninggalkan mana-mana agama terus (ateis), nauzubillah.

Sebab kes-kes 3, 4, 5, malah kes 6 sekalipun mungkin ada gabungan dengan kes-kes 1 dan 2 tanpa kita sedari.

Ayat-ayat al-Quran dan hadis-hadis sebenarnya lebih banyak memaparkan solusi-solusi operasional manakala ayat-ayat al-Quran yang bersifat konseptual pula menjadi garis panduan umum.

Umat Islam perlu belajar bagaimana untuk mengoperasikan konsep syariah dan dakwah ini menggunakan kemahiran berfikir, kemahiran psikomotor dan kemahiran afektif aras tinggi.
Misi kita ialah dakwah dengan penuh harapan (hope/raja’) untuk meramaikan penduduk syurga, bukan menentukan secara spesifik siapa penduduk neraka.

Nasib kita di akhirat pun tidak tentu lagi jika inilah cara kita mempromosi akidah, syariah, akhlak dan dakwah Islam. Pendidikan di sekolah, tarbiah dalam usrah-usrah, budaya kerja dalam organisasi dan polisi-polisi kerajaan harus memulakan usaha-usaha pencegahan bunuh diri ini di peringkat mikro dan makro, uni-level dan multi-level, jangka pendek dan jangka panjang.

Jangan lupa, kemungkinan besar mereka (yang hendak bunuh diri, pernah cuba bunuh diri atau telah pun bunuh diri) ini mungkin sudah pernah meminta pertolongan daripada kita, tapi disebabkan stigma dan bias kita, mereka tiada lagi tempat untuk meminta pertolongan lebih-lebih lagi jika kita sendiri telah memberi imej yang Allah itu sendiri seolah-olah tidak bersifat rahmah (belas kasihan) dan tidak akan memberi inayah (pertolongan) kepada mereka.

Mereka ini, kalau anda tidak perasan, mungkin ahli keluarga anda, sahabat-sahabat anda, jiran-jiran anda, ahli-ahli usrah anda, rakan-rakan sekerja anda malah tokoh-tokoh selebriti.

Harapan (raja’) adalah satu elemen psikologi yang sangat berkuasa, disinggung dalam surah al-Fatihah, dibahas dalam ilmu tasawuf dan dikaji serta dibuat intervensi dalam bidang psikologi positif.

Manakala sikap belas kasihan (rahmah) disinggung seawal kalimah basmalah (Bismillah…), dibahas dalam ilmu-ilmu akidah, fiqah, akhlak dan dakwah, dan menjadi antara konsep utama dalam bidang psikologi positif contohnya ‘kindness‘, ‘love‘, ‘caring‘, ‘compassion‘ dan lain-lain.

Kemurungan dan psikosis adalah penyakit mental. Jangan samakan cara berfikir mereka, tingkah laku mereka, dan emosi mereka 100 peratus dengan orang yang sihat.

اَلْـمُسْلِمُ أَخُوْ الْـمُسْلِمِ ، لَا يَظْلِمُهُ وَلَا يُسْلِمُهُ ، وَمَنْ كَانَ فِـيْ حَاجَةِ أَخِيْهِ ، كَانَ اللهُ فِيْ حَاجَتِهِ ، وَمَنْ فَرَّجَ عَنْ مُسْلِمٍ ، فَرَّجَ اللهُ عَنْهُ كُرْبَةً مِنْ كُرَبِ يَوْمِ الْقِيَامَةِ ، وَمَنْ سَتَرَ مُسْلِمًـا ، سَتَرَهُ اللهُ يَوْمَ الْقِيَامَةِ

“Seorang Muslim adalah saudara orang Muslim lainnya. Ia tidak boleh menzaliminya dan tidak boleh membiarkannya diganggu (bahkan ia wajib menolong dan membelanya). Barang siapa membantu keperluan saudaranya, maka Allah Azzawajalla sentiasa akan menolongnya. Barang siapa melapangkan kesulitan orang Muslim, maka Allah akan melapangkan baginya daripada salah satu kesempitan di hari Kiamat dan barang siapa menutupi (aib) orang Muslim, maka Allah menutupi (aib)nya pada hari kiamat.” (HR Bukhari 2442 dan 6951 | HR Muslim 2580)

Kepada mereka yang ada perasaan untuk bunuh diri tapi hakikatnya anda tidak mahu membunuh diri, sila dapatkan bantuan profesional daripada ahli psikologi klinikal dan/atau doktor psikiatri.

Tarikh 10 September setiap tahun diisytiharkan Hari Pencegahan Bunuh Diri Sedunia. Bunuh diri boleh dicegah dan sebagai ahli masyarakat, kita boleh mengambil tindakan:

1. Mengambil serius tentang masalah mereka
2. Mengambil masa untuk mendengar keluhan mereka; dan
3. Mengambil berat dan memberikan sokongan sosial kepada mereka.

Sekiranya keadaan tidak bertambah baik, bantu mereka mendapatkan rawatan pakar atau hubungkan mereka dengan perkhidmatan yang sedia ada.

“Bekerja Bersama-sama Untuk Mencegah Bunuh Diri”

Sumber: FB Dr Alizi Alias | KKM
Dr Alizi Alias merupakan Ahli Psikologi Organisasi dan Pengerusi Psikospiritual IKRAM
Rujukan 6 sebab bunuh diri: Psychology Today

Sumber: FB Dr Alizi Alias | KKM

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Ramadan, bulan istimewa yang dinantikan

Syaaban bakal melabuhkan tirai. Ini bermakna Ramadan akan bertamu. Apakah reaksi kita dan keluarga apabila mendengar perkataan Ramadan? Mula terbayang pasar-pasar yang menghidangkan pelbagai juadah? Deretan air-air sejuk nan dingin tatkala melintasi tekak yang haus?

Ramadan bukan sekadar bulan menahan lapar dan dahaga, bukan hanya bulan untuk kita kisahkan tentang apa yang boleh dan tidak boleh dibuat. Tetapi Ramadan yang Allah turunkan kepada hamba-Nya lebih daripada itu.

Ia suatu bulan yang sangat istimewa yang sepatutnya dinanti-nantikan oleh setiap jiwa yang mahu meraih keredaan Allah SWT seperti sabda Rasulullah SAW yang bermaksud:

“Sesiapa yang berpuasa Ramadan kerana iman dan ketaatan kepada Allah, serta mengharapkan keredaan-Nya, akan diampunkan semua dosanya yang telah lepas.” (HR Bukhari dan Muslim)

Membaca hadis ini sudah memberikan motivasi kepada jiwa orang yang beriman dan menanti-nanti keampunan daripada Allah SWT, apatah lagi apabila menyorot kembali zaman di mana Ramadan menjadi bulan kegemilangan buat ummah.

Antaranya ketika tentera Muslim berjaya menjulang kemenangan dalam perang Badar al-Kubra pada 17 Ramadan tahun ke-2 Hijrah.

Ini diikuti pula dengan peristiwa Fathu Makkah iaitu pembebasan kota Makkah daripada pengaruh, amalan dan cengkaman jahiliyah pada 10 Ramadan tahun ke-8 Hijrah.

Tidak berhenti sekadar zaman Rasulullah SAW sahaja, malah kisah kegemilangan ummah melakar sejarah dalam bulan Ramadan terus dirakam.

Antara yang turut terpahat adalah apabila kota Andalusia berjaya ditawan oleh tentera Muslim yang diketuai oleh Tariq bin Ziyad pada 28 Ramadan tahun ke-91 Hijrah.

Kejayaan-kejayaan besar yang ditempa oleh umat terdahulu menjadi bukti bahawa bulan Ramadan bukan sekadar bulan untuk umat Islam berpuasa, menahan diri daripada makan dan minum serta perkara yang membatalkan puasa, malah bulan Ramadan perlu dilihat lebih daripada itu.

Hari ini, bagaimana agaknya kita mendidik diri dan ahli keluarga kita memaknai Ramadan? Apakah sama makna Ramadan kita dengan ummah yang terdahulu?

Ketika Ramadan makin mendekat, inilah masa yang sesuai untuk kita membangkitkan semula roh Ramadan yang sebenar dalam diri dan jiwa serta seluruh ahli keluarga kita.

Mari kita mempersiapkan diri dan ahli keluarga untuk menyambut tetamu agung yang bertandang hanya setahun sekali ini.

Kita mahu memasuki Ramadan dalam keadaan bersedia jiwa dan jasad. Seharusnya ia bermula dari hari ini, kita sudah mula mewara-warakan kepada anak-anak kita bahawa Ramadan akan tiba.

Sama-sama berdoa agar dipertemukan kita dengan Ramadan sekali lagi pada tahun ini. Biar Ramadan kita dan ahli keluarga pada tahun ini lebih baik dan bermakna daripada tahun-tahun yang sebelumnya.

Sebagai ibu dan bapa yang mengemudi sebuah keluarga, libatkan anak-anak dalam setiap perancangan untuk menyambut tetamu yang mulia ini. Tetamu yang bertandang hanya sekali dalam setahun, tetamu yang dalamnya terkandung satu malam yang lebih baik daripada seribu bulan sebagaimana hadis berikut:

“Sudah datang kepada kamu bulan Ramadan, bulan yang diberkati. Allah SWT mewajibkan kamu berpuasa pada bulan ini. Pada bulan ini, pintu-pintu syurga dibuka, pintu-pintu neraka ditutup dan para syaitan diikat. Pada bulan ini juga, terdapat malam yang lebih baik berbanding dengan 1,000 bulan. Sesiapa yang tidak mendapat kebaikannya, maka dia tidak memperoleh apa-apa.” (HR Ahmad dan an-Nasai’)

Ayuhlah duhai jiwa-jiwa yang hidup, bersama kita mempersiapkan diri untuk meraih sebanyak-banyaknya pahala yang telah Allah janjikan buat umat Muhammad SAW.

Inilah bulan yang sewajarnya dijadikan sebagai medan perjuangan untuk kita membebaskan diri daripada hawa nafsu yang telah bersarang sebelas bulan sebelumnya.

Inilah juga medannya untuk berlumba dengan diri kita sendiri untuk menjadi hamba Allah yang lebih bertakwa daripada sebelumnya kerana pada akhirnya penilaian yang mutlak adalah di sisi Allah SWT jua.

Selamat menantikan bulan yang penuh rahmat dan keberkatan. Moga Allah sampaikan kita semua kepada bulan Ramadan, insya-Allah.

Roselinee Mohammad Radzi
Kolumnis Portal IKRAM

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Mac Bulan Kempen Anti Rasuah

Pertubuhan IKRAM Malaysia (IKRAM) memutuskan bahawa Mac 2021 adalah Bulan Kempen Anti Rasuah. Pada bulan ini, pelbagai usaha dan inisiatif akan dilaksanakan dalam usaha memerangi rasuah.

Tindakan ini adalah sebagai sokongan kepada usaha Pengerusi Kumpulan Media Karangkraf, Dato’ Hussamuddin Yaacub yang telah melancarkan gerakan Rasuah Busters.

Di peringkat IKRAM, usaha ini akan digerakkan oleh Pasukan Petugas Masyarakat Progresif dalam inisiatif Advokasi Nasional.

Pelbagai aktiviti akan diadakan sepanjang bulan Mac 2021. Antaranya adalah webinar Bicara Bina Negara, Wacana berkaitan rasuah, pertandingan filem pendek, pertandingan menulis dan banyak lagi.

Semua peringkat dalam IKRAM termasuk sayap-sayap serta institusi adalah disaran untuk bersama-sama menjayakan usaha ini agar seruannya tersebar luas.

Rasuah adalah satu perbuatan jijik dan akan membawa kepada keruntuhan negara.

Tanda pagar bagi kempen ini adalah:

Moga usaha ini dapat membantu membasmi amalan rasuah di negara kita.

Pejabat Penerangan dan Perhubungan
Pertubuhan IKRAM Malaysia


Kisah 63 tahun dulu yang dilupai: Sebuah makna merdeka

Laungan “Merdeka” juga telah dilaung oleh Bapa Kemerdekaan iaitu Tunku Abdul Rahman. Kemerdekaan yang dikecapi ini telah menyatupadukan jiwa-jiwa rakyat Tanah Melayu tanpa mengira bangsa dan agama.

Mereka bersatu dan bersorak bangga dengan kemerdekaan Tanah Melayu sewaktu itu, momen-momen emas yang sukar untuk kita gambarkan. Namun, ini kisah 63 tahun yang lalu.

Pada era ini, sejauh mana erti kemerdekaan yang difahami dan dirasai oleh rakyat Malaysia? Adakah dengan sekadar menyanyikan lagu-lagu patriotik dan menggantung bendera-bendera Malaysia di tepian jalan semata-mata?

Cukup merdekakah itu? Kali ini, nafasnya berbeza. Kita menyambut hari penting ini di kala COVID-19 sedang melanda dunia.

Slogan ‘Malaysia Prihatin’ pula merupakan tema yang dipilih untuk Hari Kebangsaan 2020. Tema ini sangat mendalam jika diselami maksudnya. Banyak persoalan yang kita boleh timbulkan. Tetapi, panjang pula tulisan ini.

Rakyat Malaysia seharusnya berganding bahu dalam menjaga keamanan negara meskipun berbeza agama, bangsa dan ideologi politik.

Perbezaan yang wujud seharusnya diraikan dan dihormati antara satu sama lain, bukannya bersikap kurang ajar atau rasis. Misalnya kesilapan yang dilakukan oleh seorang Cina, terus sahaja kita memaki hamun bangsanya. Prejudis dalam menilai, ia jelas buruk jika kita tempelkan amalan ini kepada generasi akan datang.

Tambahan lagi, dengan keadaan pandemik yang masih berterusan, kita seharusnya lebih prihatin terhadap mereka yang tidak bernasib baik di sekeliling kita. Ramai hilang pekerjaan, lebih kurang 64,495 orang hilang mata pencarian setakat 25 Julai 2020 yang lalu. Sedih bukan?

Apatah lagi keadaan yang merisaukan hari ini ialah kewujudan kluster-kluster baharu yang menakutkan. Terbaru, wujud di Selangor dan Kedah. Sehingga 30 Ogos 2020 pukul 12.00 tengah hari, terdapat 17 kes baharu yang telah dilaporkan. Ini menjadikan jumlah kes positif COVID-19 di Malaysia adalah sebanyak 9,334 kes. Sudah merdekahkah kita?

Sudah Merdekakah Kita : Suatu Renungan

Umum mengetahui bahawa Malaysia ini unik dengan pelbagai bangsa, etnik dan agama. Teras ini bukan sekadar unik, tetapi ia perlu difahami dengan penuh makna dan mendalam. Bukannya menjadi pemisah antara kaum.

Jika kita hanya berfikir bahawa merdeka kita hanyalah berlanterakan merdeka daripada British semata-mata, maka rugilah kita, sepertimana kejayaan tokoh-tokoh parti pemerintah yang dicatat dalam buku Sejarah Tingkatan 5 yang kita pernah belek dahulu kala.

Jika kita hanya berfikir bahawa merdeka ini hanyalah dengan gugahnya melaungkan “Merdeka”, maka rugilah kita. Hakikatnya, kita masih lagi terperangkap dalam permainan sentimen dan permainan kaum dan agama.

Ada yang sungguh-sungguh menggunakan elemen ini untuk meraih kuasa, projek berjuta-juta dan melarikan diri daripada perbicaraan mahkamah.

Ada pula yang sungguh-sungguh menggunakan elemen ini untuk menjarah kesejahteraan orang lain, mendoktrin orang muda dan mendapatkan projek berjuta-juta daripada politikus dan kapitalis.

Hakikatnya, orang bawahan yang terasa dan terkesan. Bukan sekadar itu, secara zahirnya nampak bebas dan merdeka kerana boleh ke sana dan ke sini membuat kerja dan harta pencarian.

Tetapi batinnya sakit. Terlalu sakit. Sakit apa? Sakit dengan perangai toksik manusia atasan, hutang keliling pinggang, taraf hidup tidak pernah baik dan masalah keluarga.

Merdekakah itu? Tanyalah orang-orang di PPR Sri Cempaka Pantai Dalam atau Flat Jalan Pudu. Pasti orang begini, berlambak merintih takut di sana. Di sebalik bangunan tinggi yang mencakar langit, masih ada ramai yang nasibnya di sebalik lorong.

Merdekakah kita jika masih ramai yang kais pagi makan pagi, kais petang makan petang?

Merdekakah kita jika masih ada kanak-kanak yang tidak mampu pergi ke sekolah untuk mendapatkan pendidikan? Merdekakah kita jika masih ada yang hidup sebagai gelandangan?

Begitu juga soal kefahaman politik, yang asyik duduk sama tinggi sama rendah dengan sebahagian politikus lama yang membabi buta. Sudahlah, inilah masanya untuk kita mencorak landskap politik baharu yang lebih segar dan sarat dengan nilai.

Persoalan-persoalan yang dilontarkan ini seharusnya difikirkan bersama solusi yang boleh dilakukan agar tiada lagi mereka yang mengalami kesempitan hidup dan kita semua dapat memaknai erti merdeka yang sebenar.

Luthfi Yusri dan Ajda Nuha merupakan aktivis Persatuan Belia Harmoni Malaysia.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Negeri disaran ikut SOP pusat elak kekeliruan

Namun, kerajaan negeri boleh mengetatkan SOP yang ditetapkan kerajaan Persekutuan sekiranya perlu bagi mereka untuk mengawal keadaan di negeri masing-masing,” kata Menteri Kanan (Kluster Keselamatan), Datuk Seri Ismail Sabri Yaakob pada Isnin.

Beliau berkata, apabila Majlis Keselamatan Negara (MKN) menetapkan SOP, sepatutnya ia diikuti oleh setiap negeri di seluruh negara, tetapi beliau berpandangan kerajaan negeri boleh menggunakan budi bicara mereka berdasarkan kes yang berlaku di negeri mereka.

“Saya telah berbincang dengan Kementerian Kesihatan (KKM) bahawa kerajaan negeri boleh membuat peraturan yang lebih ketat jika mereka merasakan itu perlu, yang tidak dibenarkan adalah melonggarkan SOP yang telah ditetapkan oleh kerajaan Persekutuan.”

Dalam pada itu, Ismail Sabri berkata, rakyat yang enggan mengambil suntikan vaksin Covid-19 tidak boleh dihukum kerana perkara tersebut bukan diwajibkan dan ia adalah pilihan kepada orang ramai.

“Pengambilan vaksin ini bukan diwajibkan tetapi diberi pilihan kepada rakyat. Kita tidak boleh hukum mereka yang tidak mahu mengambil vaksin, tetapi mohon mereka untuk mengambil vaksin demi kesihatan,” katanya.

Beliau menambah, setakat ini kerajaan masih belum membuat perbincangan mengenai pengambilan vaksin untuk rakyat yang ingin ke luar negara dan perkara tersebut tertakluk kepada negara yang ingin dilawati.

“Contohnya kerajaan Arab Saudi yang berkemungkinan mewajibkan suntikan vaksin Covid-19 kepada jemaah yang akan menunaikan haji tahun ini dan perkara tersebut masih dalam perbincangan,” jelasnya.

Sebelumnya pada Ahad, kerajaan negeri Kelantan mengumumkan bazar Ramadan dan Aidilfitri di seluruh negeri itu dibatalkan berikutan kes yang meningkat, walaupun kerajaan Persekutuan sebelum itu telah meluluskan pembukaan bazar itu untuk tahun ini.


Tenang dengar ayat al-Quran

Hari terbuka masjid ini dianjurkan Majlis Perwakilan Penduduk Zon 22 dan Majlis Bandaraya Petaling Jaya (MBPJ) dengan kerjasama Hidayah Centre Foundation (HCF), Masjid Tengku Kelana Jaya Petra dan IKRAMTeens.

Bertemakan “Who is Muhammad?” bersempena bulan kelahiran baginda Nabi Muhammad SAW, pelbagai aktiviti telah dijalankan semasa program ini berlangsung antaranya senaman taici yang bermula seawal jam 7.30 pagi.

“Saya kira ini satu program yang lain daripada yang lain selepas melawat keseluruhan aktviti yang dijalankan,” kata Ahli Dewan Negeri (AND) Seri Setia, YB Halimey Abu Bakar ketika ditemui pada program tersebut.

Dalam pada itu, komuniti penduduk Cina turut bersama-sama hadir menyertai senaman taici yang sangat sinonim dengan masyarakat Cina yang dijalankan di perkarangan.

“Saya juga ingin menggalakkan seluruh masjid terutama dalam kawasan Seri Setia untuk menganjurkan program-program yang sebegini, bagus untuk orang bukan Islam dan orang Islam juga.”

Antara aktiviti yang menarik perhatian pelawat yang hadir selain Mosque Tour ialah aktiviti di booth “Listen to Your Heart” dan photobooth Hijab Corner, “How Do I Look in Hijab?”

Salah seorang pelawat yang ditemui, Andrew Teh Chuang Peng, sungguh teruja kerana berpeluang mendengar ayat-ayat al-Quran yang dipasangkan oleh sukarelawan Rakan Hidayah. Katanya, ayat al-Quran yang didengarnya sungguh menenangkan jiwa.

Para pelawat wanita yang hadir pula tidak melepaskan peluang mengenakan tudung di sudut Hijab Corner dan begitu teruja kerana pertama kali memakainya. Salah seorang pelawat berbangsa Cina iaitu Xing, menyatakan beliau merasa sangat selamat bila memakai tudung selain terasa lebih cantik.

Dalam perkembangan berkaitan, pihak penganjur berharap agar program ini dapat diadakan lagi pada masa akan datang bagi mewujudkan rasa keharmonian antara masyarakat berbilang kaum di Malaysia ini.

Masyarakat bukan Islam tidak juga tidak melepaskan peluang untuk merasai sendiri pengalaman masuk ke dalam masjid dan mendapatkan maklumat mengenai peranan masjid dan aktiviti yang dijalankan.

Terdapat pelbagai gerai pameran mengenai Nabi Muhammad SAW turut disediakan bagi membolehkan para peserta membaca dan mendapatkan penjelasan lanjut mengenai peribadi baginda.

Selain itu, terdapat juga gerai pemeriksaan kesihatan secara percuma yang dijalankan oleh Pusat Perubatan Kelana Jaya.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Langkah Sheraton, Islahiyyun dan Masa Depan Politik

Tanggal 19 November 2022,, seluruh Malaysia diberikan mandat untuk memilih pemimpinnya bagi penggal Parlimen akan datang.

Bermula jam 8 pagi sehingga 5 petang, rakyat akan mengerumuni dewan-dewan serbaguna, sekolah-sekolah dan bangunan lain bagi melaksanakan tanggungjawab mereka.

Pegawai Suruhanjaya Pilihan Raya Malaysia (SPR) di kaunter pendaftaran akan meminta kad pengenalan masing-masing untuk mengesahkan, apakah benar si pengundi warganegara atau orang asing yang diberi kerakyatan untuk membantu parti korup memenangi pilihan raya.

Sambil beratur menentukan nasib negara, si tua akan menyapa si muda, si Awang akan bertanya Ah Seng apa yang dimakan untuk sarapan, dan akan ada yang memberi khidmat kepada si wanita hamil sambil rakannya mengambil video untuk dibuat ‘content’ media sosial untuk meraih ‘likes.’

Dan tentunya, golongan muda-mudi yang pertama kali mengundi berswafoto bersama rakan untuk dimuat naik ke Instagram, Twitter dan TikTok.

Ini kerana kata mereka, Facebook untuk orang berusia. Bahkan dalam banyak-banyak segmen masyarakat, barangkali segmen ini dan segmen pengundi atas pagar yang paling dirayu undinya oleh para politikus berikutan tergubalnya Akta Undi18.

Begitulah senario pesta ‘hari raya’ Malaysia yang datangnya lebih kurang lima tahun sekali.

Langkah Sheraton pada 2020 merupakan satu ‘tragedi’ dalam sejarah negara. Yang rugi memandangnya titik hitam dan yang untung pula mengatakan ia kejayaan Melayu-Islam.

Apa yang pasti, ia berjaya mendedahkan kerapuhan dan ruang-ruang penyelewengan sistem demokrasi yang diguna pakai di negara ini.

Tidak pernah berlaku dalam sejarah Malaysia, kerajaan memerintah selama 22 bulan dan tiga Perdana Menteri dilantik dalam masa satu penggal.

Kebetulan wabak COVID-19 yang melanda negara seiringan pula dengan insiden politik tersebut. Pandemik itu bukan sekadar bencana kesihatan tetapi juga bencana ekonomi, berikutan itu Perintah Kawalan Pergerakan (PKP) terpaksa dilaksanakan.

Umum maklum, ramai terkesan sehingga hilang pekerjaan, malah tragisnya hingga meragut nyawa sendiri akibat tekanan hidup.

Di kala semua musibah ini, percakaran politik tetap berlangsung antara pihak yang merasakan mandat rakyat dirampas dan yang berpesan agar menangguhkan berpolitik demi kebaikan rakyat atau mungkin juga demi perut sendiri.

Namun di sebalik tabir, rundingan demi rundingan antara pihak-pihak yang terlibat terus berjalan bagi percaturan kuasa yang tidak berkesudahan hingga melibatkan Yang di-Pertuan Agong.

Kesan pertelingkahan politikus, rakyat bertambah keliru. Pengundi tegar tetap teguh menjadi jaguh pakatan pilihan masing-masing di media sosial. Namun, tidak kurang juga netizen yang meluahkan rasa muak melihat perebutan kuasa.

Walaupun ramai merasakan Langkah Sheraton salah secara moral, akhirnya ia memperoleh restu Agong. Urusan negara terus berjalan.

Segmen pengundi atas pagar dan segmen anak muda yang diberi hak mengundi buat kali pertama merupakan dua segmen kritikal yang perlu dimenangi hatinya oleh para politikus.

Akan tetapi, ini tentunya tidak mudah bilamana segmen sebegini memandang sinis dan bejat kepada politik dan jurang kepercayaan (trust deficit) telah pun wujud. Maka apakah pendekatan paling praktikal kepada masalah ini?

Suasana berkempen setakat ini, ada yang menyerang pihak lawan, ada yang menakut-nakutkan pengundi atas pagar dengan naratif komunis, hinggakan ada yang mempromosi janji-janji parti.

Sesudah Langkah Sheraton, setakat mana ahli politik boleh diharapkan untuk setia kepada prinsip-prinsip parti dan tidak akur kepada nafsu sendiri?

Parti pula, bolehkah diharapkan untuk setia kepada pakatannya? Akta Anti Lompat Parti masih terdapat banyak kelompangan, salah satunya adalah parti boleh bertukar gabungan walaupun individu tidak dibenarkan berbuat demikian.

Kita sudah pun disajikan beberapa berita yang membayangkan acara lompat-melompat akan berlaku seusai pilihan raya.

Itu pun, individu masih kekal sebagai Ahli Dewan Rakyat jika dipecat oleh partinya. Hanya sanya, jika beliau sendiri bertindak meninggalkan parti, barulah dilucut daripada parlimen menurut peruntukan undang-undang baru yang ada.

Ketidaktentuan sebegini sewajarnya digarap dengan kembali kepada nilai-nilai universal yang perlu ada pada ahli politik.

Sayugia, setiap calon yang hendak dipilih mestilah dilihat mempunyai tiga ciri iaitu kompeten atau berkebolehan, amanah dan berintegriti serta jujur. Tiga perkara ini boleh dinilai daripada latar belakang dan reputasi calon selama ini.

Calon juga mestilah berkemampuan dan mahir selok-belok wakil rakyat. Tugas asal Ahli Parlimen dan Ahli Dewan Undangan Negeri adalah menggubal dasar yang akan memberi jauh lebih banyak kebaikan kepada rakyat berbanding bantuan secara ‘one-off.’

Amanah dan integriti (khususnya tidak terlibat rasuah) pula adalah perkara asas dan bahasa yang mudah difahami oleh semua manusia rentas anutan, begitu juga kejujuran.

Tiada seorang pengundi waras pun akan tolak kesemua ciri-ciri ini jika terdapat pada susuk calon wakil rakyat mereka. Dan inilah ciri-ciri yang patut ada pada seorang ‘islahiyyun,’ yakni orang yang membawa islah atau pembaikan.

Islam termaktub sebagai agama Persekutuan, tetapi kepelbagaian kaum dalam negara ini merupakan suatu keindahan yang cukup mahal nilainya.

Namun, terdapat ahli politik dan kuli-kuli mereka yang menggunakan modal murahan kaum dan bangsa untuk tampil sebagai jaguh kepada pengundi.

Tetapi kita tidak perlukan politikus yang rasis dan memprovokasi agama. Para pengundi harus lebih bijak dan mempertimbangkan perangai sebegini, sebagai ciri calon yang perlu ditolak. Malaysia ini telah dibina bersama oleh semua kaum yang kad pengenalannya sama-sama biru.

Nilai-nilai murni yang terdapat pada ‘islahiyyun’ bukan sahaja boleh diharapkan, tetapi akan memberinya kelebihan dalam kalangan semua calon-calon yang bertanding.

Sifat peribadi dan prinsip tersendiri adalah bahasa sosial yang boleh dipercayai oleh pengundi atas pagar dan pengundi pertama kali yang mungkin masih mentah dalam membuat penilaian.

Retorik menilai kewibawaan individu ini juga merupakan naratif yang sering kali dijaja dan ditekankan oleh ahli politik dalam tempoh berkempen.

Salah satu model yang sedang giat berjalan adalah Youth Empowerment Agenda Community (YPAC) yang memberi peluang kepada calon-calon tumpu rentas semua pakatan untuk memperkenalkan diri mereka, rekod kerja dan prestasi masing-masing di jaringan media sosialnya yang menggabungkan pelbagai pentas.

Usaha sebegini bukan sekadar membantu kebolehlihatan (visibility) setiap calon berdasarkan kredibiliti masing-masing, tetapi ia sedikit sebanyak diharapkan membantu dalam agenda yang lebih penting iaitu mendidik masyarakat untuk berfikiran secara objektif dan kritikal berbanding pemikiran pukal dan berpaksikan parti.

Setelah sekian lama, kita melihat perbincangan politik antara para ‘mujahid warung kopi’ dan ‘mujahid siber’ lazimnya digariskan mengikut parti dan gabungan.

“Parti aku betul, parti engkau salah.. Parti aku syurga, parti engkau neraka.” Begitulah pemikiran taksub, pukal dan ‘groupthink.’

Ini merupakan kelemahan dalam masyarakat yang terbit daripada amalan pemikiran terlalu mudah (simplistic) dan bias dalam kebanyakan hal dalam hidup mereka. Walhal, pemikiran kritis dan adil itulah lebih dekat dengan fitrah manusia.

Kita mungkin tertanya-tanya, “Akhirnya kita perlu memangkah bukan hanya calon, tetapi partinya sekali di kertas undi. Sistem kita kan sistem Westminster. Jadi bagaimana?”

Pertama sekali, harus difahami bahawa mendidik masyarakat berfikiran secara objektif dan memilih wakil rakyat yang benar-benar berkhidmat untuk kawasannya, merupakan perjuangan jangka masa panjang.

Kita boleh bermula dengan politik, tapi kita mengharapkan bahawa pemikiran kritis adalah kemahiran yang akhirnya akan dipelajari oleh semua untuk tidak melambakkan kebaikan serta keburukan mengikut entiti tertentu dalam apa jua hal.

Kedua, jika parti turut menganuti fahaman calon berwibawa atau ‘islahiyyun’ ini, sepatutnya parti itu sendiri menyediakan calon-calon yang terbaik.

Ini penting supaya akhirnya, proses mereka mengaut kerusi paling banyak untuk memenangi pilihan raya dalam sistem Westminster ini berlaku secara organik.

Jika parti itu ketandusan calon yang berwibawa untuk diundi, maka jelas mereka tidak pun mementingkan kebajikan rakyat.

Baru beberapa hari kempen, telah pun ada calon yang menipu kelulusan pengajian. Apakah calon dan seterusnya parti mereka boleh dipercayai?

Jika telah zahir sifat kemampuan, sifat amanah dan integriti, dan kejujuran calon A sewaktu kempen, apakah rakyat harus dipaksa mengundi calon B semata-mata hendak memenangkan partinya? Jika demikian, baik tidak perlu kepada sistem calon dan tawaran masing-masing, dan hanya mengadakan undian parti sahaja di seluruh negara!

Sistem demokrasi memberi ruang kepada parti-parti untuk mewujudkan semak imbang, dan parti itu perlu kerana sesuatu kerja lebih mudah dilaksanakan secara berjemaah.

Namun, semak imbang ini seharusnya tidak sehingga ahli politik kedap akal dan terpaksa menuruti Whip parti semata.

Kebebasan dan amalan berlapang dada dalam parti seharusnya diperuntukkan agar seorang ‘islahiyyun’ boleh mengambil pendirian tersendiri demi kebaikan bukan sahaja penduduk kawasannya tetapi rakyat keseluruhan dalam hal-hal seperti dasar, belanjawan dan sebagainya.

Agak rugi bilamana intelek 222 Ahli Dewan Rakyat akhirnya dilaga-lagakan mengikut garis parti dan tidak dimanfaatkan secara sihat dalam semangat politik kolaborasi demi kebaikan rakyat dan negara.

Kebaikan dan kebenaran itu tidak disempadankan oleh parti dan kelompok. Rakyat seharusnya ingat akan hakikat ini walaupun sistem politik ini seolah-olah ‘brainwash‘ kita untuk melupakannya.

Apakah mungkin suatu hari nanti kita boleh melihat pakatan yang memerintah menjemput seorang daripada pakatan lawan untuk menganggotai kabinetnya jika terserlah ketrampilannya? Atau politik kepartian terlalu alergik dengan konsep sebegini?

Walaupun pahit untuk diakui, namun mungkin juga Langkah Sheraton, antara hikmahnya membuat kita mempersoalkan kembali, apakah nilai sebuah amalan demokrasi? Apakah erti berparti dan berkelompok jika sistemnya kukuh hari ni dan esoknya dirobek-robek?

Beberapa hari selepas Langkah Sheraton, Tun Dr Mahathir telah dilantik sebagai Perdana Menteri interim dan beliau mengusulkan sebuah ‘unity government’ yang mana sokongan diberi kepadanya secara individu dan bukan mengikut parti.

Walaupun perkara tersebut tidaklah berlaku, tidak mustahil ia menjadi sebuah jelmaan demokrasi pada masa hadapan, sebuah sistem futuristik yang lebih layak untuk masyarakat yang umumnya telah terdidik berfikiran adil, kritis dan objektif.

Pada masa itu, Langkah Sheraton mungkin diimbau kembali sebagai langkah dalam evolusi proses demokrasi.

Akhirnya, demokasi itu semangatnya syura atau berbincang. Demokrasi itu baik, namun sistem yang cuba membingkaikan demokrasi itu perlu dianggotai oleh manusia-manusia ‘islahiyyun’ yang terbaik dalam kalangan warganegara, yang benar-benar boleh dibanggakan oleh rakyat sebagai wakil mereka, tidak kira anak bumiputera, anak Cina atau anak India.

Dr Daniel Iqram Abd Halim
Kluster Perpaduan Nasional
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Timba pengalaman di sekolah Cina

SMITQ Hira’ diwakili oleh Pengetua, En. Bat Kamaruzzaman Abdul Kadir diiringi Guru-guru Penolong-Kanan dan Kaunselor sekolah yang bertujuan bagi mempertaut persaudaraan, berkongsi budaya dan strategi kecemerlangan antara kedua-dua sekolah.

“Antara objektif yang disasarkan dalam lawatan berkenaan adalah untuk mempertautkan persaudaraan antara kedua-dua sekolah, berkongsi kepelbagaian budaya masyarakat Malaysia dan perkongsian strategi pelbagai kecemerlangan terutamanya ko-kurikulum dan akademik,” jelas beliau.

Kehadiran delegasi Hira’ disambut oleh Guru Penolong Kanan 1 sekolah tersebut serta beberapa guru kanan lain dan mereka diberi taklimat penuh oleh Pengetua SM Tsun Jin, Cheng Ah Swee.

Menurut Bat Kamaruzzaman, banyak perkara yang dapat dikongsi oleh kedua-dua barisan pentadbiran sekolah dalam sesi dialog tersebut.

“Masyarakat Melayu Islam, masih perlu menimba ilmu daripada masyarakat Cina untuk meningkatkan jatidiri bangsa,” katanya.

SM Tsun Jin yang ditubuhkan pada tahun 1913 telah beroperasi sepenuhnya sebagai sekolah swasta pada 1955. Selesai taklimat, delegasi Hira’ dibawa melawat ke seluruh bangunan sekolah.

Lawatan ke sekolah berstatus Lima Bintang bagi Standard Kualiti Institusi Pendidikan Swasta (SKIPS) ini berjaya memberikan banyak ruang pembelajaran dan pengalaman kepada barisan pentadbiran SMITQ Hira’ untuk melonjakkan lagi kecemerlangan sekolah pada masa hadapan.

Lawatan muhibbah dan program silang budaya antara sekolah sebelum ini turut dilakukan Sekolah Menengah Al Islah, Sungai Petani dan Sekolah Menengah Sin Min bagi membina keharmonian dan semangat perpaduan serta berkongsi pengalaman pendidikan antara kedua-dua sekolah.


Ramadan Bukan Bulan Pembuangan Makanan

Ketika membaca laporan yang dikeluarkan oleh Pusat Kajian Sains dan Alam Sekitar Institut Kefahaman Islam Malaysia (IKIM) tentang lambakan makanan yang dibazirkan pada bulan Ramadan, perkara pertama yang penulis fikirkan adakah kita telah menjenamakan Ramadan sebagai ‘bulan pembuangan makanan’?

Perit untuk kita akui tetapi itulah realiti sekiranya angka ini benar. Pembaziran yang berlaku pada bulan Ramadan dilaporkan sebanyak 16,650 tan sisa makanan dan ini bermakna ia meningkat sebanyak 15 hingga 20 peratus berbanding bulan-bulan yang lain.

Dengan jumlah sebesar ini, ia dikatakan cukup untuk memberi makan kepada 12 juta orang setiap hari dengan tiga kali makan. Ini bermakna, hampir satu pertiga rakyat Malaysia tidak akan kelaparan!

Laporan itu juga menyebut secara puratanya sebuah keluarga yang terdiri daripada empat orang ahli, membazirkan hampir satu kilogram makanan setiap hari. Malah, Perbadanan Pengurusan Sisa Pepejal dan Pembersihan Awam (SWCorp) merekodkan sebanyak 615,000 tan metrik sisa makanan dibuang sepanjang Ramadan.

Ada banyak pihak kita boleh fikirkan sebagai punca yang menyumbang kepada keadaan ini berlaku seperti pembaziran di rumah, bazar Ramadan, restoran dan bufet hotel-hotel. Bermakna, untuk mengurangkan pembaziran sisa makanan yang terbuang ini, kita perlukan mekanisme berbeza untuk menghadapinya.

Penulis bersetuju dengan kenyataan Timbalan Perdana Menteri, Datuk Seri Wan Azizah untuk menggubal Akta Pembaziran Makanan. Akta ini akan memberi kesan besar kepada pembaziran yang berlaku di hotel dan restoran sekiranya mereka dikenakan penalti. Sudah tentu proses penyediaan makanan di tempat-tempat tersebut akan mengambil kira kesan penalti yang bakal dikenakan nanti.

Walau bagaimanapun, sudah tentu usaha ini tidak cukup jika kita mengharapkan peranan diambil oleh pihak kerajaan sahaja. NGO-NGO harus menggiatkan usaha dari sudut pendidikan dan menawarkan jalan penyelesaian alternatif untuk mengagihkan makanan yang tidak disentuh.

Dengan kemudahan teknologi, NGO-NGO ini mampu untuk mengumpulkan sukarelawan dan mengenal pasti mana-mana perniagaan seperti di bazar Ramadan yang mempunyai lebih makanan. Sekali gus, makanan yang tidak disentuh boleh disalurkan ke tempat yang betul.

Namun, apa yang penting sebagai individu Islam, kita harus menimbulkan persoalan adakah kepuasan berbuka puasa itu lebih diutamakan sehingga menjadikan kita tersasar daripada objektif sebenar berpuasa?

Sekiranya kita menganggap Ramadan sebagai pesta makanan, penulis fikir sudah tentu kita sedang melihatnya daripada perspektif yang tidak tepat. Jika kita dapat menyelesaikan masalah peribadi antara kita dengan kepuasan berbuka, kemungkinan besar kita sudah menemui jalan penyelesaian yang paling penting antara semua sumber pembaziran ini.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Banjir: Pusat Operasi i-Bantu di Kelantan diaktifkan

“Kita juga telah mengagihkan bantuan awal bencana di Kelantan berjumlah RM10,000,” kata Pengerusi i-Bantu, Prof. Madya Hj. Ainullotfi Abd. Latif.

Menurutnya, pusat operasi bantuan tersebut bertempat di Pejabat IKRAM Kelantan di alamat Lot 3496, Jalan Tali Air, Binjai di Kubang Kerian yang diketuai oleh Ustaz Azizee Rohim Japri.

Tambahnya, Pengarah Disaster and Emergency Response Unit (DERU) i-Bantu, Hj Mahmud Ibrahim bersama aktivis, saudara Mujahid telah tiba di Kelantan hari ini bagi memantau dan membantu mangsa banjir Pantai Timur sehingga Ahad ini.

“Insya-Allah, i-Bantu IKRAM Negeri dan Kawasan yang lain juga dalam perancangan untuk turut membantu pada cuti hujung minggu ini.”

Menurut statistik terkini bencana banjir oleh portal Pusat Kawalan Bencana Negara (NDCC), Agensi Pengurusan Bencana Negara (NADMA), sehingga 4.00 petang hari ini, Kelantan menjadi negeri paling teruk terjejas dengan mangsa yang dipindahkan berjumlah 13,281 orang.

Sementara itu, Terengganu mencatatkan 49 mangsa, Perlis 83 dan yang terbaru, Perak seramai 272 orang.

Mereka yang berminat untuk menjadi sukarelawan menyantuni mangsa banjir di Kelantan, boleh mendaftar di pautan http://bit.ly/daftarsukarelawanibantu atau menghubungi Ustaz Azizee di talian 019-728 5172 untuk maklumat lanjut.


Hanya kerana sebiji kurma

Saidina Hasan RA merupakan seorang tokoh yang tidak asing lagi bagi umat Islam. Beliau merupakan anak kepada khalifah Ali bin Abi Talib RA dan juga merupakan cucu kepada Rasulullah SAW.

Satu doa Rasulullah SAW yang sangat berharga sehingga beliau menjadi tokoh penting dalam perdamaian umat Islam ketika itu.

Rasulullah SAW pernah menyebut bahawa: “Sesungguhnya puteraku ini adalah penghulu, semoga kelak Allah akan mendamaikan dua kelompok orang yang beriman melaluinya.” (Majmu’ al-Fatawa: 25/306, Status hadis: Sahih)

Ini adalah satu doa Nabi SAW kepada Saidina Hasan yang akhirnya telah membantu umat Islam ketika itu untuk berdamai dan menutup ruang untuk berlakunya pertumpahan darah.

Ketia Saidina Hasan kecil, terjadi satu peristiwa yang kecil akan tetapi membawa satu pengajaran yang sangat besar dan penting buat umat Islam khususnya.

Hadis riwayat Abu Hurairah menyatakan bahawa Hasan bin Ali (cucu kepada Nabi Muhammad SAW) mengambil sebiji kurma (tamar) daripada kurma sedekah lalu meletakkan ke dalam mulutnya. Maka Nabi SAW lantas berkata: “Kih!! Kih!! (ia merupakan perkataan dan isyarat kepada Saidina Hasan untuk mengeluarkannya daripada mulut) buangkannya, apa kamu tidak mengetahui, bahawasanya keturunan kita tidak makan harta sedekah (zakat).” (HR Bukhari, No. 1491)

Dalam hadis yang ringkas ini, terdapat 1,001 pengajaran yang boleh kita ambil untuk diamalkan dalam kehidupan seharian kita. Beginilah sifat seorang nabi kepada seorang cucunya yang sangat baginda sayangi.

Baginda melarang dan suruh Saidina Hasan untuk memuntahkan semula sebiji kurma yang beliau sedang makan kerana ahlulbait dilarang untuk makan harta zakat.

Ketika Saidina Hasan makan kurma itu, beliau merupakan seorang budak kecil yang memang menjadi kebiasaan budak-budak untuk memasukkan sesuatu di dalam mulut.

Tetapi ketegasan Nabi SAW sebagai seorang pemimpin walaupun hanya sebiji kurma, baginda memaksa supaya Saidina Hasan muntahkan semula kerana itu bukan hak ahlulbait.

Akan tetapi pada hari ini, perkara ini sangat jauh dalam kalangan pemimpin kita. Rasuah dan mencuri duit rakyat itu seolah-olah merupakan perkara biasa.

Bukan seringgit dua akan tetapi jutaan ringgit yang sepatutnya digunakan untuk negara dan rakyat akan tetapi telah disonglap dan memenuhkan poket kroni sendiri.

Dalam al-Quran jelas menyebut tentang haramnya mengambil harta orang lain ini:

“Dan janganlah kamu makan (atau mengambil) harta (orang-orang lain) di antara kamu dengan jalan yang salah, dan jangan pula kamu menghulurkan harta kamu (memberi rasuah) kepada hakim-hakim kerana hendak memakan (atau mengambil) sebahagian daripada harta manusia dengan (berbuat) dosa, padahal kamu mengetahui (salahnya).” (Surah al-Baqarah: 188)

Sekiranya sebiji kurma pun Nabi SAW bertegas, apatah lagi dengan menyeleweng duit rakyat dan dana awam yang nilainya jutaan ringgit.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Sedekah: IKRAM Cetus Kajian Alternatif Sistem Ekonomi

Pelbagai isu dan permasalahan sosioekonomi sedang dihadapi negara kita, berkaitan dengan kemiskinan, perlindungan sosial (social protection), jurang di antara golongan kaya dan miskin, eksploitasi sumber alam yang tidak terkawal, pencemaran alam sekitar dan lain-lain.

Apabila kita mengimbau perkembangan sejak lebih 100 tahun yang lepas, sistem ekonomi yang diamalkan di negara-negara Barat mahupun di negara kita telah dipengaruhi dan didominasi oleh ekonomi neoklasik.

Sistem ini walaupun ada kebaikannya, namun setelah sekian lama, didapati tidak mampu, malah gagal untuk mewujudkan kemakmuran untuk semua lapisan masyarakat dan gagal menyelesaikan masalah-masalah yang berlaku.

Umpamanya, kepuasan maksimum (utility maximisation) dalam ekonomi neoklasik yang berteraskan materialisme mewujudkan suasana perlumbaan kekayaan secara berlebihan, menyuburkan sifat individualisme dan ketamakan dengan mengetepikan nilai-nilai manusiawi dan kepekaan sesama insan dan terhadap alam kurniaan Tuhan.

Akibatnya, ada golongan yang terpinggir, malah ada juga yang tertindas. Kemiskinan dan jurang semakin meluas, manakala sumber alam diekploitasi sehingga mengakibatkan alam sekitar dan keperluan generasi masa depan terabai.

Sehubungan dengan itu, kajian sistem sedekah yang sistemik dan sistematik dicetuskan oleh IKRAM dalam usaha untuk menyumbang ke arah mewujudkan Agihan Kekayaan yang Saksama, Ekonomi yang Mampan dan Pembangunan yang Lestari. Ketiga-tiga ciri ini merupakan tiga ciri yang digariskan dalam 12 ciri Negara Rahmah yang diperjuangkan IKRAM.

Kajian ini antara lainnya, berpandukan firman Allah SWT dalam Surah al-Baqarah ayat 276 dan kertas konsep ‘Islamic Gift Economy‘ oleh Dr. Adi Setia.

“Allah memusnahkan riba dan menyuburkan sedekah. Dan Allah tidak menyukai setiap orang yang tetap dalam kekafiran, dan selalu berbuat dosa.”

Bermula tahun 2020, IKRAM telah membangunkan naratif dan tasawur kemakmuran ekonomi yang dicetuskan untuk mencari alternatif yang diharap mampu mengatasi masalah-masalah yang dihadapi masyarakat dan negara pada hari ini.

Naratif dan tasawur kemakmuran ekonomi yang dibangunkan menyentuh tentang keperluan untuk menukar sistem ekonomi yang berasaskan riba atau menyerupai sistem riba, judi (maisir) atau yang berunsur judi (gharar/spekulasi melampau) demi mencapai kemakmuran ekonomi yang mampan seterusnya memperolehi reda Tuhan.

Sistem ekonomi yang berasaskan sedekah yang menyeluruh (sistemik) dan tersusun (sistematik) mampu menjadi pengganti kepada sistem riba. Di samping itu, sistem ekonomi tanpa riba perlu berasaskan perkongsian keuntungan dan risiko secara saksama, serta aktiviti perdagangan yang tulen.

Selain sumbangan wajib (seperti zakat), mereka yang berkemampuan perlu memberi sumbangan dalam pelbagai bentuk mengikut kemampuan mereka (contohnya dalam bentuk memberi hutang tanpa riba, bantuan kewangan atau harta benda, pengguguran tuntutan atau pengurangannya, wakaf, cukai kerajaan, inisiatif taawuni, takaful dan lain-lain).

Dengan latar belakang yang sedemikian, kajian sistem sedekah dimulakan oleh IKRAM bermula Julai tahun ini. Kajian ini diharap dapat menyumbang ke arah mencari alternatif yang praktikal untuk dilaksanakan, dan seterusnya mampu mengubah sistem ekonomi sedia ada dalam usaha mewujudkan kemakmuran untuk semua.

Tentunya, kajian yang dilaksanakan ini adalah satu usaha kecil ke arah mencari solusi kepada pelbagai isu dan permasalahan yang timbul di dalam negara.

Walau bagaimanapun, besar harapan kami agar kajian ini dapat mencetuskan perbincangan, kajian yang lebih mendalam, luas dan lengkap dan model solusi yang bersesuaian.

IKRAM juga sangat mengalu-alukan sebarang kerjasama dan kolaborasi dengan mana-mana pihak dalam usaha untuk merealisasikan sistem ekonomi yang berasaskan sedekah yang sistemik dan sistematik.

Mohammad Abdul Hamid
Ketua Kluster Kemakmuran Ekonomi
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Wawasan Kemakmuran Bersama 2030: Pendakwah perlu diberi peranan aktif

Dengan matlamat mewujudkan taraf hidup yang lebih baik untuk semua rakyat menjelang 2030, WKB 2030 adalah satu usaha kerajaan untuk mengukuhkan kestabilan politik, meningkatkan kesejahteraan negara dan menyatukan semua rakyat negara ini.

Dengan bermulanya usaha ke arah mencapai WKB 2030 pada tahun ini, marilah kita meneliti satu perspektif yang mungkin jarang disebut dalam konteks pembangunan negara.

Perspektif baru ini ialah berkenaan dengan peranan pendakwah, khasnya berkait dengan usaha WKB 2030 untuk mengukuhkan kestabilan politik, meningkatkan kesejahteraan negara dan menyatukan semua rakyat.

Persepektif yang ingin dikemukakan di sini juga berkait dengan objektif ketiga WKB 2030 untuk mewujudkan negara yang bersatu, makmur dan bermaruah agar dapat menjadi paksi ekonomi di rantau Asia.

Sedia maklum walaupun kita ingin mencapai kemajuan fizikal dan infrastruktur setara dengan negara-negara maju di Barat mahupun di Timur, namun budaya dan tatasusila mereka bukanlah sudut yang ingin kita ikuti atau contohi sepenuhnya.

Tidak dinafikan, terdapat banyak budaya baik yang kita boleh contohi,  seperti budaya membaca, menjaga kebersihan, kegigihan dalam mencari rezeki, produktiviti yang tinggi, penyelidikan dan inovasi dan lain-lain.

Namun, pada masa yang sama, kita sedia maklum negara-negara maju di Barat mahupun di Jepun, Korea Selatan dan Hong Kong mengalami krisis dan masalah sosial mereka yang tersendiri.

Antara lain, permasalahan yang berlaku di negara-negara tersebut adalah diakibatkan dasar kerajaan yang terlalu menekankan pembangunan material dan perkembangan ekonomi dari sudut yang sempit, seperti pertumbuhan KDNK.

Hanya dekad-dekad terakhir ini barulah mereka menyedari pentingnya aspek-aspek lain, terutama yang berkait dengan pembangunan sumber manusia dan modal insan.

Semenjak puluhan tahun, sarjana dan pakar telah mengemukakan definisi dan konsep masyarakat maju dan membangun. Antara konsep yang paling lengkap adalah yang diperkenalkan oleh Amartya Sen, seorang pemenang anugerah Nobel Ekonomi dan juga Mahbub ul Haq, seorang ahli ekonomi terkenal dan juga mantan Menteri Kewangan Pakistan.

Amartya Sen memperkenalkan konsep pembangunan ialah kebebasan (development as freedom) dalam pelbagai aspek untuk mengembangkan potensi setiap manusia ke tahap yang terbaik.

Mahbub ul Haq pula memperkenalkan konsep yang meletakkan manusia sebagai fokus dalam dasar pembangunan (human development).  Konsep-konsep ini memberi perspektif segar yang lebih menyeluruh berbanding perspektif klasik dasar pembangunan yang menekankan aspek pendapatan (income) semata-semata.

Apabila digabungkan, kedua-dua konsep ini memberi satu asas yang kukuh bagi penggubal dasar merangka inisiatif-inisiatif pembangunan berdasarkan realiti dan keperluan di negara masing-masing.

Apa peranan pendakwah dalam mencapai WKB2030?

Sebelum menjawab persoalan ini, kita perhatikan dahulu maksud pendakwah. Menurut Mufti Wilayah Persekutuan dalam Bayan Linnas beliau, pendakwah ialah orang yang memikul tanggungjawab dalam menyampaikan seruan dakwah.

Definisi dakwah pula termasuk menyeru manusia kepada kebaikan dan mencegah kemungkaran. Kegiatan dakwah melibatkan pembentukan individu, masyarakat dan negara untuk melahirkan masyarakat yang adil dan sejahtera.

Dengan kata lain, dakwah ialah usaha untuk melahirkan masyarakat dan negara yang cemerlang, masyarakat yang harmoni, bersatu padu serta saling hormat menghormati di antara satu sama lain termasuk dalam konteks masyarakat majmuk di Malaysia.

Sehubungan itu, peranan pendakwah untuk mencapai WKB 2030 sangat penting kerana usaha dakwah bertepatan dengan usaha WKB 2030 untuk mengukuhkan kestabilan politik, meningkatkan kesejahteraan negara dan menyatukan semua rakyat.

Usaha dakwah juga dapat membantu mencapai objektif WKB 2030 untuk mewujudkan negara yang bersatu, makmur dan bermaruah.

Untuk memainkan peranan yang berkesan dalam WKB 2030, pendakwah mestilah dilatih untuk menjadi pendakwah millenial yang versatile dan mempunyai kemahiran yang sesuai dengan dunia hari ini yang kompleks dan bercirikan volatility, uncertainty, complexity and ambiguity (VUCA).

Selain kefahaman asas Islam yang mantap, pendakwah mestilah mampu menarik pelbagai lapisan masyarakat termasuk golongan muda dan juga golongan bukan Islam dengan risalah (mesej) murni yang dibawa, sesuai dengan peredaran zaman.

Jauh daripada kefahaman agama yang jumud dan sempit, pendakwah yang diperlukan negara kita mestilah boleh berperanan untuk menggalas prinsip-prinsip berkaitan di dalam WKB 2030, khususnya:

Untuk mencapai hasrat ini, pihak kerajaan diharap dapat memainkan peranan untuk melatih golongan pendakwah yang mempunyai ciri-ciri di atas, bersesuaian dengan konteks, realiti dan cabaran yang dihadapi di negara ini.

Di sini, kita mengharapkan berlakunya sinergi dan penyelarasan di antara WKB 2030 dan Dasar Negara Rahmah yang telah diluluskan kabinet baru-baru ini.

Dasar Negara Rahmah menggariskan ciri-ciri sebuah negara yang dinaungi dengan pentadbiran dan kepemimpinan yang berintegriti, tadbir urus baik, memiliki masyarakat yang berilmu, berakhlak dan penyayang.

Aspirasi Blueprint Negara Rahmah pula seiring dengan matlamat WKB 2030 dan agenda antarabangsa 17 Matlamat Sustainable Development Goals (SDGs).

Blueprint ini meletakkan lima prinsip Maqasid Syariah iaitu menjaga agama, nyawa, akal, keturunan dan harta sebagai prinsip panduan bagi memastikan segala perancangan dan hala tuju bergerak seiring dengan syariat Islam.

Ringkasnya, peranan pendakwah yang berketrampilan dan kontemporari sangat penting dalam usaha untuk mencapai matlamat WKB2030.

Sehubungan itu, diharap pihak kerajaan dapat menggembleng dan melatih lebih ramai pendakwah yang mampu menangani cabaran semasa yang dihadapi masyarakat.

Tujuannya tidak lain demi meningkatkan kesejahteraan rakyat pelbagai kaum dan mewujudkan perpaduan dan keharmonian di negara ini.

Penulis, Mohammad Abdul Hamid adalah lulusan Sarjana Polisi Awam Universiti Malaya dan Sarjana Falsafah Universiti Cambridge

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Merungkai kekeliruan dalam peristiwa hijrah

Pertamanya, atas rasa kasih dan sayang pada khazanah lembaran sejarah Islam dan juga tanggungjawab menegakkan kebenaran berdasarkan fakta yang sahih, maka seluruh umat Islam khususnya wajib memahami beberapa perkara berkaitan kalendar Hijrah dan peristiwa hijrah baginda Nabi SAW.

Atas ilmu dan pengetahuan yang ada, umat harus memperbetulkan pandangan berkenaan dua perkara penting ini. Catatan sejarah telah menulis dengan fakta yang sahih.

Maka menjadi tanggungjawab kita bersama untuk bercakap atas fakta ini dan kita juga seharusnya bertanggungjawab memelihara fakta yang telah tercatat ini dengan penuh rasa yakin.

Sering kali disalahfahami berkenaan sejarah penciptaan kalendar Hijrah. Kalendar Hijrah adalah hasil ijtihad khalifah Amirul Mukminin, Saidina Umar al-Khattab RA. Pada zaman beliau menjadi khalifah, beliau telah menerima cadangan oleh umat Islam agar diwujudkan suatu takwim atau kalendar rasmi bagi umat Islam.

Ini kerana pada zaman dahulu tidak terdapat satu kalendar rasmi. Orang Arab ketika itu hanya ada perkiraan bilangan bulan sebanyak 12 bulan dan tidak ada kiraan tahun Islam.

Orang Arab hanya mengenal pergiliran bulan tanpa ada perkiraan tahun demi tahun. Melihat kepada negara dan wilayah lain, maka lahirlah beberapa cadangan dan idea dari para sahabat untuk dikemukakan dan dibincangkan bersama.

Maka Saidina Umar bersetuju untuk mencipta kalendar umat Islam dan membuka cadangan untuk memilih perkiraan tahun pertama untuk kalendar umat Islam. Ada yang mencadangkan tahun kelahiran baginda Nabi SAW tetapi ditolak oleh Umar.

Akhirnya, Umar al-Khattab bersetuju untuk memilih tahun baginda berhijrah dijadikan sebagai tahun pertama kalendar Islam. Kemudian berlaku pula perbincangan memilih bulan pertama untuk dijadikan bulan awal tahun.

Setelah berbincang, Umar al-Khattab bersetuju untuk memilih bulan Muharram sebagai bulan pertama dalam kiraan kalendar Hijrah. Maka bermula lah penciptaan kalendar Hijrah yang mana bulan pertama nya adalah Muharram.

Adapun peristiwa hijrah, tidaklah berlaku pada bulan Muharram, sama ada hijrah pertama umat Islam ke Habsyah mahupun hijrah baginda Nabi SAW ke Madinah. Kedua-dua hijrah ini tidak berlaku pada bulan Muharram.

Dalam kitab sirah masyhur, Ar-Raheeq al-Makhtum, dikarang oleh Safiyyurrahman al-Mubarakfury, menyatakan bahawa peristiwa hijrah pertama umat Islam ke Habsyah telah berlaku pada bulan Rejab tahun kelima daripada kenabian.

Manakala peristiwa hijrah baginda Nabi ke Madinah telah berlaku pada awal bulan Rabiulawal. Baginda Nabi SAW meninggalkan rumah pada malam 27 Safar.

Kemudian baginda Nabi menuju ke rumah Abu Bakar RA lantas mereka berdua bergerak ke Makkah secara tergesa-gesa sebelum fajar menyingsing. Daripada Makkah, pada hari Isnin 1 Rabiulawal, maka baginda Nabi bersama Abu Bakar bergerak menuju ke Madinah.

Imam Ibnu Kathir dalam penulisan kitabnya Bidayah wal Nihayah menyebutkan bahawa pemilihan bulan Muharram sebagai kiraan bulan pertama kalendar Hijrah adalah kerana Muharram adalah bulan yang sesuai memandangkan umat Islam telah selesai mengerjakan haji.

Bahkan Muharram juga termasuk sebagai bulan-bulan haram. Jelas bagi kita, pemilihan bulan Muharram sebagai bulan pertama kalendar Hijrah bukanlah kerana berlakunya peristiwa hijrah Nabi SAW sebaliknya atas perbincangan dan ijtihad pemimpin Islam ketika itu, Umar al-Khattab.

Kita seharusnya mengetahui bahawa pemilihan bulan Muharram adalah kerana aspek lain dan tidak ada kaitannya dengan peristiwa Hijrah Nabi seperti yang selalu kita dengarkan sebelum ini.

Jelas di sini bahawa kalendar Hijrah tidak ada lagi pada zaman Nabi SAW. Ia bukanlah suatu syariat tetapi suatu ijtihad khalifah Islam dalam soal memperkemaskan lagi sistem tadbir urus Islam.

Kita juga harus fahami bahawa bulan Muharram bukanlah bulan baginda Nabi berhijrah sebaliknya Muharram dipilih atas keputusan bersama ketika itu dan tidak ada kaitan dengan peristiwa hijrah.

Kalendar Hijrah dibuatkan oleh Umar al-Khattab bukanlah untuk diadakan upacara atau sambutan tertentu, sebaliknya ia dicipta bagi memperkemaskan lagi tadbir urus kehidupan orang Islam khususnya.

Maka yang demikian, tidak ada sebarang anjuran doa awal dan akhir tahun kerana ia tidak pernah dilakukan oleh baginda Nabi SAW serta para sahabat. Semoga Allah mengampuni kita semua.

Muhammad Faidhi Azis
Pegawai Masjid dan Guru Takmir

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Logo Sambutan Ulang Tahun ke-10 IKRAM

Sukacita dimaklumkan, berikut adalah pemenang kepada Pertandingan Mereka Bentuk Logo Sambutan Ulang Tahun ke-10 Tahun IKRAM yang telah berlangsung sepanjang bulan Disember 2018.

Tempat pertama: Siti Noor Liyana binti Ibrahim (IKRAM Putra Mahkota, Selangor).

Tempat kedua: Muhammad Syafiq bin A Razak (IKRAM Wangsa Maju, Kuala Lumpur)

Tempat ketiga: Safwah Adani binti Zainuddin (IKRAM Sepang, Selangor)

Disertakan logo bagi Sambutan Ulang Tahun ke-10 IKRAM.

Pejabat Penerangan dan Perhubungan AwamPertubuhan IKRAM Malaysia


Jangan buang bayi, dapatkan bantuan

“Walaupun pelbagai usaha telah dilakukan oleh pihak kerajaan dan badan bukan kerajaan untuk membendung masalah buang bayi, kejadian malang ini masih berlaku,” kata Ahli Dewan Perwakilan Nasional (DPN) Pertubuhan IKRAM Malaysia (IKRAM), Dr Hafidzah Mustakim.

Beliau berkata, statistik Polis Diraja Malaysia (PDRM) menunjukkan 115 kes pembuangan bayi dilaporkan tahun 2016 dan 59 kes sehingga Jun tahun 2017.

“Antara inisiatif yang telah dilakukan adalah program pencegahan yang dilakukan oleh pelbagai Agensi kerajaan seperti LPPKN dan juga Program Anda Bijak Jauhi Zina oleh Raudhah Sakeenah Kelantan.”

Tambahnya lagi, pelbagai Program Baby Hatch kendalian Orphancare dan Hospital KPJ juga turut telah dilaksanakan.

“Namun persoalannya, sejauh mana maklumat ini sampai ke akar umbi masyarakat?” soal Dr Hafidzah.

Menurutnya, masalah buang bayi lazimnya adalah masalah kompleks yang bertitik tolak daripada penyembunyian kehamilan hasil daripada pergaulan bebas dan akhirnya hamil di luar ikatan perkahwinan yang sah.

“Hanya pelakunya yang dapat menghentikan masalah ini daripada berulang melalui perubahan sikap dan pandangan yang benar tentang kehidupan ini secara keseluruhannya.”

Selain itu, kebiasaannya bayi seperti ini sama ada akan dibuang (abandon) atau diangkatkan (adoption) atau dijaga sendiri oleh ibu atau keluarga terdekat.

“Ini berkait rapat dengan keupayaan pelaku membuat keputusan secara rasional dengan bantuan orang sekeliling,” jelas Hafidzah.

Beliau yang juga pemilik Klinik Perdana (Cawangan Islah) berkata, ibu malang ini juga berisiko tinggi untuk mendapat kesan emosi jangka panjang seperti kemurungan dan rasa bersalah yang mencabar untuk dipulihkan yang mana akhirnya ibu itu akan menderita keseorangan menanggung akibat daripada perbuatannya.

“Kami menyeru agar semua anggota masyarakat lelaki dan perempuan yang berisiko untuk kehamilan luar nikah dan pembuangan bayi untuk segera mendapatkan bantuan samada melalui agensi kerajaan ataupun bukan kerajaan seperti Raudhah Sakeenah Kelantan kerana tidak ada masalah yang tidak dapat diselesaikan.”

Tegas Hafidzah, pasangan lelaki yang merupakan rakan jenayah bersama sehingga timbulnya kes buang bayi perlu bertanggungjawab secara proaktif untuk mengelakkan masalah ini daripada berulang.

“Sesungguhnya setiap jiwa itu amat berharga dan menyelamatkan setiap jiwa adalah tanggungjawab kita bersama.”

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Situasi pandemik kini dalam fasa kritikal

GENEVA – Ketua Pengarah Pertubuhan Kesihatan Sedunia (WHO), Dr Tedros Adhanom Ghebreyesus berkata, pandemik Covid-19 kini berada dalam fasa kritikal akibat ancaman varian Delta yang lebih mudah berjangkit setelah dikesan di 98 negara.

“Varian yang pertama kali dilaporkan di India dengan nama B.1.617.2. itu terus berkembang dan bermutasi.”

Menurutnya, ia menular dengan cepat tanpa mengira kadar vaksinasi sesebuah negara. Tiada negara yang berjaya keluar daripada ancaman wabak ini.

“Varian berbahaya itu juga menyebabkan lonjakan kes jangkitan di rantau Asia hingga memaksa beberapa negara melaksanakan semula lockdown selain mempercepatkan program vaksinasi,” jelasnya.

Bagi mencapai imuniti kelompok, Dr Tedros sekali lagi mengulangi gesaan supaya memvaksin sekurang-kurangnya 10 peratus penduduk di negara masing-masing.

Sementara itu, kajian terbaharu menemui bukti epidemik koronavirus melanda Asia Timur kira-kira 20,000 tahun lalu dan cukup dahsyat untuk meninggalkan kesan evolusi pada asid deoksiribonukleik (DNA) generasi pada hari ini.

Pusat Kawalan dan Pencegahan Penyakit (CDC) Amerika Syarikat (AS) memaklumkan bahawa hampir 25 peratus daripada kes jangkitan baharu di Amerika dikaitkan dengan varian Delta dan ia menunjukkan peningkatan daripada enam peratus pada awal Jun lalu.

Dalam pada itu, Jabatan Kesihatan Awam England pula mendedahkan virus bermutasi itu meliputi 99 peratus daripada ujian penjujukan Covid-19 manakala Pusat Eropah untuk Kawalan dan Pencegahan Penyakit memberi amaran varian Delta menyumbang 90 peratus daripada kes keseluruhan di blok tersebut menjelang akhir bulan depan.

Laporan penyelidik University of Arizona diterbitkan menerusi jurnal Current Biology itu mendedahkan, wabak koronavirus purba pernah berlarutan di rantau tersebut selama beberapa tahun.

Sejak lebih tiga dekad lalu, tiga koronavirus iaitu Covid-19, Sindrom Pernafasan Akut Teruk (SARS) dan Sindrom Pernafasan Timur Tengah (MERS) telah menjangkiti manusia serta kajian mendapati ketiga-tiganya disebarkan daripada kelawar atau haiwan mamalia lain.


Komuniti India, Sabah terkesan pandemik dibantu

SERI KEMBANGAN – Baru-baru ini Humanitarian Care Malaysia (MyCARE) telah menyalurkan bantuan kepada lebih 200 buah keluarga terdiri daripada komuniti India dan Sabah yang terkesan dengan pandemik Covid-19.

Bantuan pek makanan telah diagihkan kepada 100 buah keluarga di SJK (Tamil) Ladang Batang Kali, Hulu Selangor dan SJK (Tamil) Bestari Jaya, Kuala Selangor serta 50 buah keluarga di SJK (Tamil) Cheras, Kuala Lumpur.

Menurut MyCARE, pek makanan tersebut mengandungi beras, telur, minyak, tepung, gula dan barangan khusus untuk etnik India seperti tepung maruku, kacang dal, rempah ratus dan lain-lain.

Dalam pada itu, MyCARE tampil menyampaikan bantuan kepada 50 keluarga dalam kalangan penerima yang berasal dari Sabah di Masjid Taming Jaya, Balakong.

“Mereka ini bekerja di kilang-kilang di sekitar Taming Jaya dan Balakong. Mereka sangat terkesan semasa Covid-19 ini kerana banyak kilang yang mengurangkan pekerja dan jadual kerja mereka juga dikurangkan.”

MyCARE melahirkan keyakinan, dengan bermulanya Fasa 4 PPN ini, mereka akan dapat bangkit semula bekerja mencari pendapatan untuk keluarga.

Di Kajang, MyCARE dengan kerjasama Pengerusi Jawatankuasa Penduduk Flat Taman Bukit Kenangan, Encik Abdul Rahim telah mengagihkan pek makanan asasi kepada 50 buah keluarga B40 di flat tersebut.

Penerima terdiri daripada kalangan mereka yang berasal dari Sabah dan telah lama menetap di sini yang mana kebanyakannya bekerja sebagai pengawal keselamatan dan jurujual di kedai telefon bimbit yang sangat terkesan sepanjang PKP ini.

“Kedai telefon bimbit tempat mereka bekerja ditutup, syarikat keselamatan buang pekerja atau mengurangkan jam kerja, namun sewa rumah masih tetap perlu dibayar seperti biasa. Inilah antara cabaran kehidupan yang dialami mereka.”

Selain komuniti India dan Sabah, komuniti Rohingya turut disantuni oleh MyCARE dengan kerjasama Ustaz Rafik Shah daripada Human Aid Selangor.

Bantuan berupa pek makanan asasi telah disalurkan kepada 100 keluarga Rohingya di sekitar Taman Sri Selayang dan 100 keluarga lagi sekitar Taman Industri Bolton, Gombak.

“Rata-rata mereka bekerja mengutip besi buruk, bekerja di kedai makan dan kilang kecil di sekitar Gombak dan Selayang.”

MyCARE turut merakamkan penghargaan kepada Yayasan Buruj dan rakyat Malaysia yang telah menyumbang untuk membantu mereka yang terkesan dengan pandemik ini.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM Muda FC dilancarkan

Turut menyampaikan ucapan perasmian, beliau ditemani Ahli Jawatankuasa Pusat IKRAM, Prof Madya Hj Ainullotfi Abdul Latif yang menerima jersi khas IMFC Fan Edition sebagai simbolik pelancaran pasukan.

Lebih menarik, jersi rasmi skuad IMFC turut diperagakan oleh pemain-pemain IMFC sendiri iaitu kapten pasukan Sdr Johari Marwan berjersi biru sebagai jersi tuan rumah dan pemain tengah Sdr Hafiz Emir mengenakan jersi IMFC berwarna merah sebagai jersi di tempat lawan.

Sementara itu Sdr Amirul Afiq, penjaga gol IMFC menyarung jersi penjaga gol berwarna kuning untuk dipadankan dengan mana-mana jersi yang dipakai skuad IMFC semasa perlawanan berlangsung.

Antara objektif utama majlis pelancaran ini adalah untuk menerangkan berkenaan projek IMFC yang dibentang secara menyeluruh oleh Presiden IMFC sendiri, Sdr Ahmad Taqiyuddin Shahriman.

Majlis disusuli dengan satu sesi dialog bersama Presiden IMFC yang dikendalikan oleh Sdr Marwan Abdullah, Pengerusi IKRAM Legal dengan keterlibatan para hadirin dalam bertanya soalan dan cadangan yang konstruktif kepada IMFC.

Borang sumbangan fizikal dan dalam talian juga telah diedar dan dihebahkan sejurus sahaja majlis pelancaran bermula, yang mana IMFC membuka 500 lot sumbangan untuk dibeli oleh semua ahli masyarakat awam, terutamanya ahli IKRAM (Klik di sini: http://bit.ly/jomBantuIMFC).

Dengan pelancaran ini, IMFC akan membuka lebih banyak peluang untuk berinteraksi dengan sesiapa sahaja di luar pasukan, dan kemudian menyumbang kepada perkembangan IMFC baik dari segenap segi, insya-Allah.